text:
UBURYO BWO KUGABANYA UBUKENE NO KUMURINDA IHOHOTERWA
Kuba hakiri abagore bakora imirimo ivunanye, kandi ntihabwe agaciro n’abagabo babo bifatwa nkaho ntacyo binjiza mu rugo, bikaba byabaviramo n’impamvu yo guhura n’ihohoterwa. Bityo nibayoboka ibikorwa byinjiza amafaranga, ibi bibazo byinshi bizakemuka…
Abagore bagira imirimo ivunanye, yaba iy’ubuhinzi cyangwa ibushamikiyeho, nyamara ntibayikuremo amafaranga menshi. Iyaba abagore bagiraga uburyo bwo gukora nk’ubwo abagabo bafite, umusaruro w’imirima yabo wakwiyongeraho hagati ya 20 na 30 %. Ibi rero byatuma umusaruro w’ubuhinzi wiyongera, hanyuma abashonje bakagabanukaho hagati ya 12 na 17%. Dukeneye abagore benshi biyemeza kuba abashakashatsi mu by’ubuhinzi kugira ngo haboneke ibyo kurya mu gihe gikenewe, kandi mu buryo buhagije.
Urugamba rwo kongerera umugore ubushobozi ntirwagombye guharirirwa Leta yonyine, ahubwo buri munyarwanda yagombye gutanga umusanzu we kugira ngo ihame ry’uburinganire n’ubwuzuzanye bw’umugabo n’umugore rigerweho. Nubwo hari byinshi bimaze kugerwaho, hagikenewe imbaraga mu guteza imbere uburinganire n’ubwuzuzanye bw’umugabo n’umugore kandi ibyo bikaba ku nzego zose kugira ngo igihugu kigere ku iterambere cyifuza. Yashimangiye ko igihugu kidashobora kugera ku iterambere rirambye umugabo n’umugore badahawe amahirwe angana kandi ko ari ngombwa ko buri wese ahabwa ibimukwiye.
Urwanda rwashyize ihame ry’uburinganire n’ubwuzuzanye muri politiki zose z’imiyoborere, zirimo kuba harongerewe ingengo y’imari igenewe ibikorwa byo guteza imbere uburinganire n’ubwuzuzanye ndetse n’ingingo zose z’itegeko nshinga zubahiriza ihame ry’uburinganire n’ubwuzuzanye. Icyakora, ibyo ntibihagije, tugomba kongera imbaraga mu guha ubushobozi abagore. Nta n’umwe uhomba iyo umugore ateye imbere kuko twese tubyungukiramo. Umugore agomba kuba ku mutima w’iterambere.
Umugore nagira uruhare mu kwinjiza amafaranga mu rugo, ntahore muri ya mirimo yo mu rugo gusa, bizafasha umuryango we kubaho neza, umugore adategereza guhabwa buri kimwe cyose n’umugabo. Imirimo yo mu rugo ikorwa n’abagore ahanini idahabwa agaciro n’abagabo babo, twavuga nko gukora isuku, kwita ku bana, gushaka inkwi, guteka, kumesa, n’iyindi. Abagabo benshi ntibayiha agaciro aho bavuga ko umugore yiriwe mu rugo ntacyo akora, kuko atinjiza amafaranga.
Musanganire Olivier
FLOW Project


c: text/html

text:
Kanda ku ifoto urebe andi mafoto y'abakobwa bashyushye
Kanda hano >>> Reba Abakobwa Bashyushye cyane
Inama k'Umusore Ugiye Kurambagiza Umukobwa III
1.Menya gufata umugore nk'umugore: Birumvikana muri iki gihe abgore n'abagabo bafite uburenganzira bungana, ariko ntibibuza ko wafata umugore nk'uko mu muco mwiza w'abarezwe umugabo afata umugore. Mutwaze utuntu,kumuherekeza ukamugeza mu rugo n'ibindi.
2.Ubaha Abagore: Ntugatuke abagore cyangwa ngo ubasebye akumva- cyangwa atkumva(ni bibi). Navuga jya wumva, uvuge ari uko arangije kuvuga. Bizatuma akubonamo umusore warezwe.
3. Jya Umureba:Navuga jya umureba, biratangaje kubona umukobwa ashobora kuvuga mu gihe wirangariye wikebukiye ikindi cyana kinyuzeho! Ariko na none ntukamuhange amaso, cyane niba ari bwo mugihura. Ashobora gutekereza ko uri umuhungu utarezwe udahwema kumukanurira.
4.Wikwigira umusinzi imbere ye: Umusore unywa ntasinde abishimirwa n'abandi basore, ariko ibyo ntibikora ku mukobwa urambagiza. Abakobwa banga umusore w'umusinzi.
5. Irinde Kumukorakora. Abakobwa bifuza ko umusore yabakoraho ari uko bamaze kumenyerana, niba mutaramenyerana irinde kumukoraho na ho ubundi yatekereza ko nta bucuti ushaka ahubwo wirebera igitsina.

robotstxt: allowed

filter: keep


text:
INGINGO Y’IBANZE | WAKORA IKI NGO UGERE KU NTEGO ZAWE?
3. Komeza guhatana
Hari ihame rivuga ko kugira ngo umuntu amenyere ikintu iki n’iki, bisaba iminsi 21. Ariko kandi, hari ubushakashatsi bwagaragaje ko kugira ngo umuntu ahinduke, bishobora gusaba iminsi myinshi cyangwa mike kuri iyo. Ese ibyo byagombye kuguca intege?
Urugero, reka tuvuge ko wifuza gukora siporo iminsi itatu mu cyumweru.
Icyumweru cya mbere, iyo ntego uyigezeho.
Icyumweru cya kabiri, usibye umunsi umwe.
Icyumweru cya gatatu, urongeye uyigezeho.
Icyumweru cya kane uyikoze incuro imwe, na bwo bigoranye.
Icyumweru cya gatanu, ugeze ku ntego yawe, maze guhera ubwo buri cyumweru ukajya ukora siporo kuri gahunda.
Kugira ngo gahunda yawe ihame, bigusabye ibyumweru bitanu. Nubwo bishobora kugutwara igihe kirekire, iyo witoje ikintu cyiza ukakigeraho, ntiwicuza ngo wumve ko waruhiye ubusa.
IHAME RYA BIBILIYA: “Nubwo umukiranutsi yagwa karindwi, azongera ahaguruke nta kabuza.”—Imigani 24:16.
Bibiliya itugira inama yo kureba kure. Icy’ingenzi si incuro twananiwe kugera ku ntego, ahubwo ni incuro twahatanye ngo tuyigereho.
Icy’ingenzi si incuro twananiwe kugera ku ntego, ahubwo ni incuro twahatanye ngo tuyigereho
ICYO WAKORA
Ntukumve ko niba ucitswe bikurangiranye. Ujye witega ko bigomba kubaho maze wikomereze.
Jya wibanda ku byiza wagezeho. Urugero, niba urimo witoza kuganira neza n’abana bawe, ibaze uti “ni ryari nagiye gukankamira abana banjye, ariko nkifata? Icyo gihe nakoze iki? Nakora iki ngo nzongere kubigeraho?” Kwibaza ibyo bibazo bizatuma wibanda ku byiza ugeraho, aho kwibanda ku ntege nke wagize.
Ese wifuza kumenya uko amahame ya Bibiliya yagufasha mu bindi bintu, urugero nk’uko wahangana n’imihangayiko, uko wagira umuryango mwiza n’uko wagira ibyishimo? Niba ubyifuza, uzabiganireho n’Umuhamya wa Yehova, cyangwa ujye ku rubuga rwa jw.org/rw.


text:
Umudugudu wa etage wubakiwe abatishoboye mu karere ka Nyamagabe
Mu turere dutandukanye tw’u Rwanda hagaragara imidugudu yubakirwa abatishoboye. Ni imidugudu intwara Leta amafaranga atari make. Abayituyemo akanyamuneza kaba ari kose kuko Leta iba ibubakiye amazu meza nyamara bo kwiyubakira byari byarabananiye.
Bamwe mu bayobozi b’intara y’amajyepfo baganiriye na UKWEZI bavuga ko kuri ubu bari gukora uko bashoboye kugira ngo abana bavuka ku miryango yari yarananiwe kwiyubakira bo bazashobore kwiyubakira.
Icyizere cyo kubaho ku batuzwa muri iyi midugudu kirazamuka
Mukeshimana Jacqueline, ni umwe mu batujwe mu mudugudu wa etaje mu murenge wa Tare mu karere ka Nyamagabe. Avuga ko yimukira muri uyu mudugudu ari ubwa mbere yari ageze muri etaje. Ngo nubwo Leta yabubakiye arabizi ko umuturage ariwe ufite inshingano y’ibanze ko kwiyubakira.
Ati “Natagiye guhinga imboga amafaranga nzabonamo nzayakoramo imishinga ibyara inyungu niteze imbere kuko nari kuzayubakisha none Leta yaratwukiye”.
Nyiransabimana Mariya, yari atuye amazu yabomaguritse ibiti byanamye ati “Ariko ubu twageze mu nzu nziza, tubona aho ducanira, tubona amazi meza, ubu rwose tumerewe neza”.
Avuga ko iterambere nk’iri atari aryiteze, ngo ahubwo yahoranaga impungenge ko inzu n’imugwaho atazashobora kwiyubakira.
Umukobwa witwa Umuhoza Betty w’umwe mu miryango yatujwe muri uyu mudugudu w’ ikitegererezo avuga ko ahantu bari batuye hari habi cyane ku buryo yagiraga isoni zo kuba inshuti ye yahamusura.
Ati “Hari hahandi wanagira ibirori ukavuga uti ese nzicazahe abantu? Ahantu twari dutuye ntiwabonaga aho ucaginga telefone”.
Nyirarukundo Ignatienne, Umunyamabanga wa Leta muri Minisiteri y’ ubutegetsi bw’igihugu ushinzwe imibereho myiza y’abaturage avuga ko kubakira abakene bitabashimisha nk’uko bo ubwabo bakwiyubakira. Ngo Leta ikwiye guha abakene imirimo bakiyubakira kuko aribwo bumva bafite ishema ry’inzu barimo.
Abayobozi b’uturere baganiriye na UKWEZI bavuga ko icyo bakora kugira ngo abana bavuka mu miryango ikennye iba yahawe amazu bazabashe kwiyubakira ari ukubashishikariza kwiga no gufasha imiryango bavukamo kwirinda amakimbirane yo mu ngo.
Umuyobozi w’akarere ka Gisagara Rutaburingoga Jerome avuga ko bafite gahunda ikomatanyije yo kuzamura imiryango ikennye cyane. Muri iyo gahunda ngo n’abana bavuka muri iyo miryango bitabwaho.
Agira ati “Umuryango ntabwo tuwureba nk’umugabo gusa, iyo dufashije umugabo tumureba mu buryo bugari. Umugabo ,umugore n’abana niyo mpamvu muri gahunda y’ubufasha bukomatanyije, harimo kwigisha abana. Bivuze ngo mu kuva mu bukene turabibarira ku mugabo icyo yakora, tukabara no mu bana icyo bakora, harimo rero kureba abana, kureba umugore, kureba imibanire dukemura amakimbirane, harimo abantu bakena kubera babanye nabi nabyo duhita tubyinjizamo”.
Umuyobozi w’ Akarere ka Kamonyi, Kayitesi Alice avuga ko nk’akarere icyo bakora kugira ngo umwana wavutse mu miryango ikennye akarere kaba kubakiye azabashe kwiyubakira ari ukumuha amahirwe yo kwiga.
Ati “Kubakira umuryango ukennye, iyo ni nk’intangiro umuryango uba uhawe. Abana b’Abanyarwanda igishoro bahabwa kirushije ibindi ni ugushyirwa mu mashuri bakiga kandi amashuri ni ubuntu, abo bana ahantu twubaka imidugudu n’ubundi amashuri aba ari hafi, icya mbere rero tubamarira nk’akarere ni ukubashishikariza no kubakundisha ishuri”.
Abasesenguzi babivugaho iki?
Umwarimu wigisha ku ishuri ryisumbuye ryo mu murenge wa Kansi mu karere ka Gisagara avuga ko uko abana bavuka mu miryango ikennye yubakiwe na Leta barimo kwiga bitamuha amahirwe yo kuzagira ubushobozi bwo kwiyubakira.
Ati “Biragoye ko umwana wazamukiye muri nine na twelve arangiza kaminuza ashobora kubona akazi ngo aziyubakire inzu. Leta icyo yafasha aba bana cyane ni ukubafasha bakarangiza secondaire abafite amanota menshi bagakomeza kaminuza abafite amanota make bajyanwa mu mashuri y’imwuga kuko niho azarangiza akabona ikiraka cyangwa nawe agahanga akazi akabona amafaranga akabasha kuzamura inzu ye”.
Umunyamakuru akaba n’umusesenguzi ku mibereho y’abaturage, Umutesi Scovia aganira na UKWEZI yabwiye abana bavuka mu miryango ikennye yubakiwe na Leta ko umwana iyo akiri muto aba afite amahirwe yose yo kuzatera imbere akiyubakira.
Ati “Kuri aba baturage batishoboye batuzwa mu midugudu, kuko uyu mwana afite amahirwe yo kwiga, mu Rwanda ishingiro ry’ubuzima bw’umuntu rishingiye ku kwiga, icyo aziga sinshaka kuvuga ngo ni amasomo runaka, uyu mwana wo mu mudugudu wo mu muryango ukennye ufashwa wubakiwe ashobora kuba umuntu udasanzwe, ashobora no kuba umutegetsi ukomeye kuko umwana ni produit ishobora kubyara ikintu icyo aricyo cyose”.
Akomeza agira ati “Mu myaka itaha dushobora gusanga uwiswe intwari ari umuntu ukomoka mu bantu biswe abakuwe mu manegeka, abamugariye ku rugamba, abasigajwe inyuma n’amateka”
Ngo ibi byose igishobora gutuma bishoboka ni uko abana bavuka mu miryango ikennye bajya mu ishuri bakiga.


text:
Umuhesha w’inkiko w’umwuga aramenyesha abantu bose babyifuza ko kuwa kabili taliki 12/02/2019 saa tanu za mu gitondo (11h00) azagurisha muri cyamunara umutungo utimukanwa wa UWAJAMBO FORTUNEE ugizwe n’inzu iherereye mu mudugudu wa Nunga II akagali ka Nunga, Umurenge wa Gahanga mu Karere ka Kicukiro ngo harangizwe urubanza rw’ubwumvikane aho ikiburanwa cyari umwenda.
Icyamunara kikazabera aho uwo mutungo uherereye.
Ku bisobanuro birambuye soma itangazo riri hano hasi:
UKENEYE IBINDI BISOBANURO YABARIZA
KURI : 0788357831/0785109745


text:
Isega inanutse yabonye imbwa ibyibushye irayibaza, iti « ko nduzi ubyibushye wabyibuhijwe niki, ko jyewe nabuze ikintunga ? » Imbwa irayisubiza iti « aho mba haba ibyo kurya byinshi, umurimo wanjye ni ukurinda ibisambo, kandi databuja arankunda cyane; nunkurikira ndajya kugusabira ibiryo. »
Bigenda biganira. Isega iza kubona ikintu mu ijosi ry'imbwa, irayibaza iti
.« icyo ni iki wambaye mu ijosi ? » Imbwa irayisubiza iti « ahari ni umunyururu wanjye ubonye. » Isega iti « simbizi. Ese wo umara iki ? » Imbwa irayisubiza iti " iyo bashaka ko ntirukana abantu, banshumika ukwanjye, bakanzanira inyama n'ibindi biryo byiza." Isega irayisubiza iti " mugenzi wanjye, nkunda ibiryo cyane, ariko kubirira ku nkomo nsanze ntabishobora. Urabeho.
" Kwishyira ukizana biruta kure ubukungu buboshye nyirabwo. "
Isega n'imbwa.
Labels: imigani y'ikinyarwanda, umugani
No comments:
Subscribe to: Post Comments (Atom)


text:
IBIREBA URUBYIRUKO
11: Kugira umwete
ICYO BISOBANURA
Abantu b’abanyamwete bakunda akazi. Bakorana umwete kugira ngo babone ikibatunga kandi bafashe abandi, kabone n’iyo baba bakora akazi gasuzuguritse.
IMPAMVU ARI IBY’INGENZI
Uko byagenda kose nta muntu wabaho adakora. Gukorana umwete bigira akamaro nubwo muri iki gihe abantu benshi badashaka gukora.—Umubwiriza 3:13.
“Naje kubona ko iyo ukorana umwete wigirira ikizere kandi ukumva unyuzwe. Narushijeho gukunda akazi kubera ko gatuma numva nyuzwe. Gukunda akazi bizatuma uvugwa neza.”—Reyon.
IHAME RYA BIBILIYA: “Umurimo wose ukoranywe umwete uzana inyungu.”—Imigani 14:23.
ICYO WAKORA
Ibintu bikurikira bishobora gutuma ukunda akazi.
Jya witoza gukora ibintu neza. Mu gihe ukora imirimo yo mu rugo, imikoro yo ku ishuri cyangwa akandi kazi, uge ubikora neza kandi ubikorane umwete. Niba hari ibintu umaze kumenya gukora, uge ureba uko warushaho kubikora neza kandi vuba. Iyo umaze kugira ubuhanga mu kazi urushaho kugakunda.
IHAME RYA BIBILIYA: “Ese wabonye umuntu w’umuhanga mu byo akora? Imbere y’abami ni ho azahagarara; ntazahagarara imbere ya rubanda rugufi.”—Imigani 22:29.
Jya uzirikana abandi. Akenshi iyo wita ku nshingano zawe bigirira abandi akamaro. Urugero, iyo ukorana umwete imirimo yo mu rugo, worohereza abandi bagize umuryango.
IHAME RYA BIBILIYA: “Gutanga bihesha ibyishimo kuruta guhabwa.”—Ibyakozwe 20:35.
Jya ukora n’ibyo batagusabye. Aho kugira ngo ukore utuntu duke gusa, jya wihatira gukora byinshi ndetse n’ibyo batakubwiye. Ibyo bizagaragaza ko udakora ibintu ari uko babiguhatiye gusa, ahubwo ko ubikora ubishaka.—Matayo 5:41.
IHAME RYA BIBILIYA: ‘Ntugakore igikorwa cyiza bitewe n’agahato, ahubwo uge ugikora ubyishakiye.’—Filemoni 14.
Jya ushyira mu gaciro. Abantu bakorana umwete bakunda akazi ariko ntibabatwa na ko. Bakorana umwete ariko bakagira n’igihe cyo kuruhuka.
IHAME RYA BIBILIYA: “Urushyi rwuzuye ikiruhuko ruruta amashyi yuzuye imirimo iruhije no kwiruka inyuma y’umuyaga.”—Umubwiriza 4:6.


text:
IJAMBO RIGENEWE ABANYARWANDA MU GIHE TWIZIHIZA YUBIRE Y’IMYAKA 50 Y’UBWIGENGE BW’U RWANDA (1962-2012)
Banyarwanda, Banyarwandakazi,
Kwizihiza imyaka mirongo itanu y’ubwigenge bw’igihugu cyacu kuri uyu wa mbere Nyakanga 2012 ni igikorwa gihambaye kizakomeza kwibukwa mu mateka y’U Rwanda. Mu kwifatanya n’Abanyarwanda muri iki gikorwa, ishyaka RDI ryifuje ko twasubiza amaso inyuma, tukibukiranya intambwe z’ingenzi zatewe mu kwigobotora ingoma ya cyami-gihake n’iya gikolonize, ndetse tukavuga ibigwi abayobozi b’imena ba Revolisiyo yo muw’1959.
Iyo Revolisiyo ni yo dukesha Repubulika muw’1961, n’ubwigenge bw’u Rwanda muw’1962.
Kuri uyu munsi ariko, tuboneyeho no kwibutsa ko bikwiye guharanira ko imitegekere y’u Rwanda ivugururwa, mu rwego rwo guhosha amakimbirane yo kurwanira ubutegetsi yokamye igihugu cyacu, na n’ubu akaba agenda arushaho gukaza umurego, cyane cyane kuva aho umutwe FPR-Inkotanyi ufatiye ubutegetsi ku ngufu za gisirikare mu mwaka w’1994. Guhindura imitegekere, mu nzego zose, ni byo byonyine bishobora gusubiza Abanyarwanda icyizere batakaje kubera ubutegetsi bubi bukora amahano, bugatuma igihugu gihora gicura imiborogo.
Kugira ngo Repubulika n’ubwigenge twabonye twiyushye akuya binogere rubanda koko, ni ngombwa ko ubutegetsi bushingira imizi ku mahame ya demokarasi kandi bukubahiriza uburenganzira busesuye bwa buri mwenegihugu, nta busumbane cyangwa ivangura iryo ari ryo ryose.
Iri jambo ry’ishyaka RDI ku bwigenge bw’igihugu cyacu rikubiye mu ngingo enye z’ingenzi :
I. DEMOKARASI N’UBURINGANIRE MU BENEGIHUGU NI BYO SHINGIRO RY’UBWIGENGE
Rwagati mu kinyejana cya 20, abakoloni batunguwe n’uburyo ibihugu byari ku ngoyi yabo byakangukiye rimwe, bigasaba ubwigenge bishishikaye. Ni ko byagendekeye n’Abakoloni b’Ababiligi bari mu Rwanda. Mu gihe Leta y’Ababiligi yakoraga ibishoboka byose ngo itinze ubwigenge bw’ibihugu byari mumaboko yayo, indobanure z’Abatutsi zari ku ngoma mu Rwanda, zo zari zishishikajwe no kugumana indonke z’ubutegetsi bwa cyami na gihake, zigasaba ko igihugu gihita gihabwa ubwigenge, ubundi ingoma ya cyami igakomeza gukandamiza rubanda nk’uko byari bisanzwe. Ku rundi ruhande, impirimbanyi ziganjemo Abahutu zari zegereye rubanda rwapyinagajwe n’ingoma ya gihake, na zo zaharaniraga kugeza u Rwanda ku bwigenge, ariko zigasaba zikomeje ko habanza kubaho demokarasi n’uburinganire mu benegihugu bose.
Abari ku ngoma icyo gihe ntibakozwaga igitekerezo cyo gushyikirana n’impirimbanyi zaharaniraga demokarasi. Ahubwo bahisemo gusagarira abo barwanashyaka mu magambo ndetse no kubagabaho ibitero bagamije kubaca intege. Nyamara bene gutangiza iryo hangana ntibyabahiriye, kubera ko batsinzwe, ari na byo byavuyemo Revolisiyo yo mu 1959-1961.
Abayobozi b’iyi Revolisiyo bahereye ko baca akarengane n’ubusumbane byari bimaze kurambira abenegihugu, bafungura imiryango ya demokarasi ku buryo ubwigenge bwaje ku ya mbere Nyakanga 1962, Abanyarwanda bakiruhutsa bagira, bati « inkono ihiriye igihe ».
Bana b’u Rwanda, cyane cyane Urubyiruko
Tugomba kwirinda kugwa mu mutego w’ikinyoma n’amacenga by’Udutsiko tw’abantu bamwe baharanira inyungu zabo bwite gusa, bakaba bagerageza gusibanganya mu mateka y’igihugu cyacu igikorwa gikomeye cy’intwari zarokoye rubanda, ziyobowe na Nyakubahwa Geregori Kayibanda. Birakwiye rwose ko tuvuga ibigwi ubuziraherezo, abarwanashyaka dukesha Repubulika n’ubwigenge, intwari zitangiye igihugu mu buryo butagereranywa, zigakura rubanda mu nzara z’ubutegetsi bw’akarengane. Izo ntwari z’igihugu zigomba guhora zihabwa icyubahiro kizikwiye, zigahora zibukwa n’Abanyarwanda uko ibisekuru bisimburana, kuko zemeye guhara amagara yazo, kugira ngo igihugu kibone ubwigenge nyabwo.
II. IYI MYAKA 50 Y’ UBWIGENGE IDUSIGIYE IKI ?
Imyaka 50 tumaze mu bwigenge yagejeje u Rwanda kuri byinshi biteye ubwuzu, ariko haracyariho n’ibibazo by’ingutu bigomba gushakirwa ibisubizo mu maguru mashya.
Mu byiza twagezeho, twavuga ibi bikurikira :
1°Haciwe burundu Ubutegetsi gakondo bwa cyami n’imigenzo yabwo ishingiye ku bwiru n’ubuhake bwari bwarahejeje rubanda mu buja.
2°Hashyizweho Ubutegetsi bwa Repubulika n’inzego z’ubuyobozi bw’igihugu zishingiye ku matwara ya demokarasi, abaturage bahabwa uburenganzira bwo kwitorera abayobozi babanogeye.
3°U Rwanda rwemewe nk’igihugu cyigenga kandi ruhabwa intebe mu rugaga rw’amahanga;
4°Ubutegetsi bwa Repubulika bwashyize ingufu mu guteza imbere uburezi, bwongera amashuri abanza n’ayisumbuye, bushinga na Kaminuza ya mbere mu gihugu (UNR), bwubaka imihanda n’ibindi bikorwa by’amajyambere, kandi buteza imbere imibereho myiza y’abaturage, hifashishijwe imishinga y’amajyambere mu turere twose tw’igihugu.
Nta byera ngo de
Nk’uko rero « nta byera ngo de », no mu mateka y’u Rwanda rwigenga dusangamo ibikorwa ndetse n’imyifatire biteye ipfunwe. Twavuga nk’ibi bikurikira:
1°Umuco na politiki birangwa n’ibisigisigi bya gihake, kutoroherana no kutamenya kujya impaka zubaka (biratangaje kubona na n’ubu hari abanyarwanda bumva ko umwera uturutse i bukuru ugomba gukwira hose)
2°Umuco mubi wo kugundira ubutegetsi n’uwo gushaka kubufata ku ngufu; bityo ingoma zigasimburana ari uko habanje kumeneka amaraso menshi cyane. Koko rero, kuva u Rwanda rwakwigenga batatu mu bigeze kuba Abaperezida ba Repubulika bapfuye bahotowe, utarishwe na we yajugunywe mu munyururu n’uwamusimbuye.
3°Guhindura amoko y’Abanyarwanda igikoresho cya politiki, iyo udutsiko dushaka gufata ubutegetsi byanze bikunze, cyangwa kubugundira ku nyungu zatwo gusa. Kuri iyi ngingo, turibukana akababaro kenshi Abatutsi bagiye bicirwa imbere mu gihugu, bahitanywe n’Abahutu babazizaga ko bashobora kuba ari ibyitso by’Inyenzi, ubwo zabaga zigabye ibitero by’iterabwoba muri za 60, zigambiriye gufata ubutegetsi ku ngufu. Mu mateka ya vuba, turibuka intambara y’Ukwakira 1990 yashojwe na FPR ndetse n’itsembabwoko n’itsembatsemba byo mu 1994 ubwo FPR yari imaze kwivugana ba Perezida Habyarimana Yuvenali na Sipriyani Ntaryamira. Ayo mahano yahaye FPR urwaho rwo kugera ku butegetsi, nyamara byahitanye amamiliyoni y’Abatutsi n’Abahutu mu Rwanda, ndetse n’impunzi z’Abahutu zari zakwiriye imishwaro mu mashyamba ya Congo, abazihigaga bakazitsembamo ibihumbi amagana.
4°Ikibazo cy’irondakarere cyagaragaye ubwa mbere ahagana mu 1968, ubwo Abaparimehutu bo mu mumajyepfo n’abo mu majyaruguru y’u Rwanda, bateshukaga ku nshingano yo guharanira inyungu rusange, ahubwo bagasamarira indonke zabo bwite, cyahumanyije bikomeye uburyo bwo gukora politiki mu Rwanda ku gihe cya Repubulika ya mbere n’iya kabiri. Na n’ubu ayo amacakubiri akaba akomeje kuranga bamwe mu banyarwanda b’impuguke babarizwa mu buhungiro, ndetse akaba yaranadukiriye urubyiruko kandi ari rwo rwari rukwiye gushyira hamwe ingufu kugira ngo rusezerere ingoma y’igitugu ihejeje Abanyarwanda ku ngoyi.
5°Ikibazo cy’irondakoko cyarushijeho gukara bitewe n’uko ishyaka rya FPR-Inkotanyi, rimaze gutsinda intambara y’amasasu, ryashyizeho ubutegetsi bwubakiye ku kinyoma cyahawe intebe hifashishijwe ingengabitekerezo yuje uburiganya yitwa” Jenoside yakorewe Abatutsi ikozwe n’Abahutu bose”. Iryo vangura ryashinze imizi no mu bucamanza hakoreshejwe Inkiko Gacaca zigamije gukingira ikibaba Agatsiko k’Abatutsi bakoze ibyaha bikomeye no guhashya Abahutu bose muri rusange. Aha twakongeraho n’uruhare rw’umuryango IBUKA ufatanyije na FPR mu guhimbira ibyaha abahutu; cyane cyane abishoboye cyangwa abakekwaho ubushobozi bwo kuba bashishikariza abaturage guharanira uburenganzira bwabo.
6°Ikibazo cy’impunzi cyaburiwe umuti kugeza aho uyu munsi u Rwanda rubarirwa mu bihugu bisumbya ibindi umubare w’impunzi. Igiteye impungenge kurushaho ni uko muri izo mpunzi dusangamo n’uwahoze ari umwami w’u Rwanda, Kigeli V Ndahindurwa n’abandi benshi bahoze mu buyobozi bw’igihugu no mu mirimo yindi inyuranye, kandi bakabaye bakigikorera. Abo bose ni ingufu u Rwanda rukomeje gutakaza.
III. IBINTU BIGEZE IWA NDABAGA
Bana b’u Rwanda, nshuti z’u Rwanda,
Mu myaka 18 FPR imaze ku butegetsi, igitugu cyarimitswe, maze akarengane gasakara mu gihugu mu ngeri zose z’ubuzima bwa buri munsi.
1°Ku birebana na politiki, ubutegetsi bwikubiwe n’Agatsiko k’abasirikare bakuriye mu buhungiro mu gihugu cya Uganda. Barangajwe imbere na Jenerali Paul Kagame wahinduye igihugu akarima ke, akaba agitegeka atitaye ku nyungu rusange z’Abanyarwanda, ahubwo ashyize imbere gusa inyungu ze bwite n’iz’agatsiko ka bene wabo n’incuti ze. Ikirushijeho gutera Abanyarwanda agahinda ni ukubona abagize kariya gatsiko ari ba ruharwa mu bwicanyi nyamara bakaba badakurikiranwa n’inkiko, kandi abenshi muri bo bashakishwa n’ubutabera mpuzamahanga , nk’ubw’igihugu cya Hispaniya ndetse n’ubwo mu Bufaransa.
Kugira ngo bimakaze ubutegetsi bwabo bw’igitugu cya gisirikare, Jenerali Paul Kagame n’ibyegera bye bashyizeho amategeko yo kuniga uburenganzira bw’Abanyarwanda uhereye ku bw’itangazamakuru ryigenga, ukageza ku bw’amashyaka ya politiki yangiwe gukorera mu bwisanzure mu gihugu.
Amacakubiri hagati y’amoko atuye u Rwanda yarenze urugero, ku buryo amahoro avugwa mu Rwanda ari ay’icyitiriro gusa, hagamijwe kujijisha amahanga. Dore ikibigaragaza:
Icya mbere, ni ubwinshi bw’abasirikare bitwaje imbunda bahora bajagata mu baturage amanywa n’ijoro nk’aho igihugu kikiri mu ntambara. Bivugwa ko baba babungabunga umutekano, nyamara hirya no hino mu gihugu abantu baburirwa irengero cyangwa bagahotorwa mu manzaganya, bikitirirwa abagizi ba nabi batajya bamenyekana.
Ikindi kigaragaza ko mu by’ukuri nta mahoro Abanyarwanda bafite, ni ubwoba n’urwikekwe bahorana. Ntawe ukizera umuvandimwe we. Abanyagihugu bahahamuwe n’uko ubutegetsi bwa Kagame bubagirira nabi bukoresheje inzego z’ubutasi zunganira igisirikare mu kujujubya abaturage, nk’uko byakorwaga ku ngoma z’abanyagitugu kabuhariwe; nka Hitleri mu Budage cyangwa Cewosesiku muri Rumania.
2°No mu rwego rw’ubukungu ibintu ntibyifashe neza. Agatsiko kari ku butegetsi mu Rwanda gakomeje kwigwizaho ubukungu bw’ikirenga katitaye ku bukene bwa rubanda rwa giseseka, kakaba gashishikajwe gusa n’inyungu zako bwite hamwe n’iz’abantu cyangwa amasosiyete y’ubucuruzi agashyigikiye. Ako gatsiko kabeshya amahanga ko kateje imbere igihugu kerekana amazu y’imiturirwa kazamuye mu mugi wa Kigali ndetse n’imibare y’ibikabyo na za disikuru zo kwivuga ibigwi. Ibyo kandi bikorwa mu gihe abakene batabarika birukanwa mu migi, bagacirwa mu byaro aho bicirwa n’umudari, kure y’amaso y’abanyamahanga.
3° Ibirebana n’umuco nabyo si shyashya. Uburezi bwasubiye inyuma cyane, impamyabumenyi zihanitse zitangwa ku bwinshi nk’inzoga ibishye, inyinshi muri zo zikaba ari umusaruro w’inyigisho zidafite ireme. Nta mugayo kuko ibyigishwa n’imfashanyigisho biciriritse cyane, ndetse na benshi mu barimu bakaba bafite ubushobozi buke, hagakubitiraho ko banahabwa umushahara w’intica ntikize. Abanyeshuri basiba amasomo uko bishakiye, amanota agatangwa hakurikijwe icyenewabo ndetse na ruswa, ku buryo kubaka amashuri yigenga bisigaye ari ubushoramari nk’ubundi bwose bw’abaharanira kwinjiza ifaranga gusa.
Ubundi uko tubizi, amateka ni kimwe mu bintu by’ibanze umuco wa buri gihugu ushamikiraho. Birahangayikishije kubona mu Rwanda amateka y’igihugu atakigishwa mu mashuri nyuma y’aho FPR Inkotanyi ifatiye ubutegetsi muw’1994, bikaba biri muri gahunda y’abahezanguni bashaka kugoreka amateka uko iminsi igenda ihita. Icyo FPR igamije mu by’ukuri, ni ugusimbuza amateka ibyiyumviro byenyegeza inzika mu Banyarwanda, ari nayo mpamvu abaharanira ukuri n’imibanire myiza y’abaturarwanda bagomba kwamagana iyo migirire, bagakora ibishoboka byose kugira ngo amateka nyayo abe ariyo asugira mu bana b’u Rwanda.
Abanyarwanda bafite umwihariko n’amahirwe byo kuba bose bumva kandi bakavuga ururimi rusange rw’Ikinyarwanda. Ibyo bishoboka hake muri Afrika. Amashuri yakagombye kwigisha Ikinyarwanda ashyizeho umwete, abari mu nzego z’ubuyobozi bagashishikarira kuvuga ururimi gakondo mu buryo butunganye. Birababaje rwose kubona benshi mu bategetsi ndetse n’abanyamakuru bo mu Rwanda basa n’aho batoranywa hakurikijwe ubumenyi buke bw’amagambo n’ikibonezamvugo by’Ikinyarwanda.
Birakwiye kandi ko n’Abanyarwanda baba mu mahanga bakwihatira gukunda ururimi rw’Ikinyarwanda no gutoza abana babo kuruvuga no kurwandika neza.
Umuco w’igihugu twawugereranya n’umutima wacyo, akaba ari nayo mpamvu biteye agahinda kubona Abanyarwanda bamwe basamarira imico y’amahanga, ari na ko batakaza uwabo.
IV.UMWANZURO : U RWANDA RUZAKIZWA N’UBUTEGETSI BUSHYA
Nubwo FPR yakomeje kubeshya yigaragaza nk’aho ubutegetsi bwayo bushishikariye kuzamura igihugu mu bukungu, ikinyoma cyayo kirimo kujya ahabona. Bimaze kugaragara neza ko ingoma ya Kagame ari iy’igitugu cy’agatsiko gashaka kwihambira ku butegetsi, gahutaza ndetse gahitana abanyamakuru bigenga n’abanyapolitiki batavuga rumwe na ko, kabafungira akamama, ari nako kabashyiraho iterabwoba.
FPR yashyizeho politiki ikaze y’ivanguramoko idatandukanye na busa na politiki ya ruvumwa ya Apartheid yaciwe muri Afrika y’Epfo. Iyo politiki y’ivangura ibangamiye bitavugwa imbaga y’Abanyarwanda. Bikaba ndetse bigaragarira buri wese ko politiki iyoboye u Rwanda muri iki gihe isa n’iyariho mu gihe cya gihake na cyami, mbere y’Ubwigenge.
Bana b’u Rwanda namwe ncuti z’u Rwanda,
Mu by’ukuri, nta kindi cyarangiza iki gihirahiro Abanyarwanda benshi barimo, uretse ihinduka ry’ubutegetsi n’ivugururwa rihamye mu mikorere ya politiki mu gihugu cyacu. Nyamara ubutegetsi bw’igitugu bwa FPR na Perezida wayo Paul Kagame bakomeje kunangira no kuvunira ibiti mu matwi.
Ni yo mpamvu, kuri iyi Yubile y’imyaka 50 u Rwanda rumaze rwigenga, ishyaka RDI ryongeye guhamagarira Abanyarwanda bose baharanira demokarasi, guhuriza hamwe imbaraga bidatinze kugira ngo baboneze uburyo bwo kugera kuri iyo mpinduka.
Kugira ngo ibyiza dukesha Ubwigenge, ari byo Repubulika na demokarasi, bye kugenda nka Nyomberi, ni ngombwa ko dushyiraho mu Rwanda inzego nshya z’ubutegetsi bw’inzibacyuho nk’ubwateganywaga n’Amasezerano y’Arusha, izo nzego zigahabwa inshingano yo gukoresha mu maguru mashya amatora anyuze mu mucyo no mu bwisanzure; kandi azira uburiganya.
Iyi mpinduka duharanira izagerwaho bivuye ku butwari n’ubwitange bw’abahungu n’abakobwa b’u Rwanda barahiriye kudatatira Intwari zatugejeje ku Bwigenge na Repubulika, bakaba baragize nk’intego yabo: Ukuri; Ubutabera n’Ubwisanzure.Ni muri ubwo buryo Leta y’Inzibacyuho izaba ifite inshingano yo gufasha u Rwanda gutera intambwe yo kuba igihugu cyubahiriza uburenganzira bw’abagituye bose, mu buringanire, ikazihutira gukoresha Inama Rukokoma kugira ngo Abanyarwanda bigire hamwe mu bwisanzure imvo n’imvano y’akaga bahuye na ko muri iki kinyejana tuvuyemo, igashaka n’ibisubizo bizubakirwaho Igihugu cy’Amahoro.
Inama Rukokoma izagaragaza amakosa ya buri wese, abahekuye u Rwanda bose ibakanire urubakwiye, ariko cyane cyane iyo nama ikazaba ishingiro ry’umuryango nyarwanda mushya urangwa n’ituze n’ubwiyunge, aho ukuri kuzaba nk’umukenyero ubutabera bukaba umwitero.
Nibahuza uyu mugambi, abaharanira impinduka mu Rwanda bazaba bahaye igihugu cyacu umusanzu ntagereranywa wo guha abana bacu ndetse n’abuzukuru icyizere cyo kurya imbuto z’Ubwigenge ubuziraherezo.
Mu kurangiza, nifurije Abanyarwanda n’Abanyarwandakazi, ndetse n’inshuti z’u Rwanda kugira Yubire nziza y’Ubwigenge, aho bari hose !
Harakabaho Ubwigenge!
Harakabaho Repubulika y’u Rwanda!
Harakabaho Demokarasi
Bikorewe i Buruseli, ku wa 30 Kamena 2012.
Fawustini TWAGIRAMUNGU
Perezida wa RDI-Rwanda Rwiza


text:
Bimwe mu bimenyetso biranga urukundo rw’agahararo:
1. Uru rukundo ruba rushingiye gusa ku byo umuntu yashimye ku wundi biboneka inyuma.
2. Urwo rukundo rutuma umuntu atabona aho undi afite ingufu nke n’ibyiza afite.
3. Uru rukundo rugereranwa n’akazu kubakishije umusenyi gusa kuko rutaramba cyangwa ngo rumare igihe kinini: rurashyuha, rukamenyekana henshi ariko rugashira vuba. Aha ngo ukunda umuntu inyuma y’ukwezi wabona undi umurusha ibyo wakurikiye kuri we ukaba ugahita ari we wikundira wa wundi wa mbere ukamureka.
4. Iyo havutse akibazo gito hagati yabakundana, uru rukundo ruhita ruhagarara, kuko urukundo rw’agahararo ntiruzi kwihangana.
5. Uru rukundo rutangira kandi rukemezanywa nta nta wiriwe afata umwanya wo kubitekerezaho, rufatiraho, kandi ntacyo kumenyana rugira. Urugera abantu basigaye bahurira muri taxi bakajya kugera aho bajya batangiye kwitana cheri ndetse ibintu byakomeye rwose.
6. Urukundo rw’agahararo ruba rufite impamvu ariko zishingira cyane ku kwikunda.
7. Urukundo rw’agahararo rugendera ku marangamutima y’abandi ntirwigera rwifatira icyemezo. Aha ni hahandi usanga abantu bashobora kukubwira ko uwo mukundana nta kigenda, ari umuturage cyangwa ari mubi ugahita wumva uramwanze ndetse mugaherukana ubwo nta yindi mpamvu n’imwe ibatanyije.
8. Urukundo rw’agahararo rubuza amahoro. Kuko ruba rwarakurikiye imibereho igaragara inyuma kubihari cyane cyane, inyambaro n’ubutunzi. Iyo ibyo byose uwari yabikurikiye atakibibona kuri mugenzi we atangira kubura amahoro yibaza uburyo agiye kwishakira abandi babifite.
9. Urukundo rw’agahararo nta kuri rufise, ruriyoberanya, rurirarira. Guhishanya biraruranga, uwurufite ntiyigera yumva yokwiyereka mugenzi we ukwari, asanga yirata ibyo afise nibyo adafite yaba nk’imitungo, imibereho n’amateka y’ubuzima akurikije uko abona mugenzi we, n’ubwo ashobora kuba amwibeshyaho.
10. Uru rukundo rw’agahararo nta ntambwe rutera niyo ruyiteye ruba rugira ngo rugere kuri bimwe mu byo rwakurikiye nk’ubutunzi cyangwa igitsina.
Aha ni hamwe ukunda gusanga akosereza mugenzi wawe wabimubwira akumva nta bimutwaye, nta mbabazi asaba cyangwa ngo yumve yakwiharani iryo kosa ku buryo atazarisubira. N’iyo asabye imbabazi ntaba abikoze kuko yumva yahemutse ahubwo abikora kugirango icyo yishakira atazakibura.
Nubona ibi bimenyetso rero kuri wowe cyangwa uwo mukundana uzamenye ko urukundo rwanyu ari urw’agahararo bityo ko nta byinshi ugomba kurutegerezaho.
Iby'urukundo rw'agahararo
Labels: urukundo


text:
Uburyo 10 Bwo Kubenga Umusore Mu Kinyabupfura
1.Ndatekereza ko uri nka musaza wanjye( igisobanuro-ntunshimishije)
2.Ndacyari umwana(igisobanuro-urangana na data)
3.Singukunda muri ubwo buryo(igisobanuro-uri igihungu kibi-kitagira agasura, nagira isoni turi kumwe)
4.Nta gahunda ndafata(igisobanuro-mfite inshuti nyinshi z'abahungu)
5.Mfite indi nshuti y'umuhungu(igisobanuro-byaruta kwibana nakenera umusore nkikinisha aho kugira ngo umbere inshuti)
6.Sinjya nganira n'abahungu aho nkorera/niga(igisobanuro-singushaka)
7.Amakosa si ayawe ni ayanjye(igisobanuro-amakosa ni ayawe)
8.Ndacyakomeye ku kazi kanjye/amashuri yanjye(igisobanuro-nubwo ibindi ndimo bitanshimishije, birakuruta)
9. Ntabwo nzashaka(igisobanuro-ntabwo nashakana n'umusore nkawe)
10.Tube inshuti gusa(igisobanuro-niba witeguye kujya ku murongo wa nyuma!)
Uburyo 10 Bwo Kubenga Umusore Mu Kinyabupfura
Uburyo 10 Bwo Kubenga Umusore Mu Kinyabupfura
1 comment:
-
-
ndashaka gituba nimeza, hodi! hodi!
- July 30, 2011 at 3:43 PM


text:
JEWORUJIYA
Numvaga narageze iyo njya
Madona Kankia
YAVUTSE MU MWAKA WA 1962
ABATIZWA MU WA 1990
ICYO TWAMUVUGAHO: Yahoze mu ishyaka ry’Abakomunisiti muri Jeworujiya, kandi yafashije abantu benshi kumenya ukuri. Mu mwaka wa 2015, yize mu Ishuri rya mbere ry’Ababwiriza b’Ubwami ryabereye i Tbilisi.
IGIHE numvaga ukuri ko muri Bibiliya mu mwaka wa 1989, nari nkomeye mu ishyaka ry’Abakomunisiti mu mugi w’iwacu wa Senaki, kandi nari mu Nama Nkuru y’Abasoviyeti ya Jeworujiya, twagereranya n’Inteko Ishinga Amategeko y’ubu. Nanone nari mfite fiyansi, kandi numvaga narageze iyo njya.
Data na mama bantoje gukunda Imana, akaba ari yo mpamvu nemeraga ko Imana ibaho nubwo nari Umukomunisiti. Igihe natangiraga kwiga Bibiliya, nabonye ibisubizo by’ibibazo byose nibazaga, maze mfata umwanzuro wo kwiyegurira Yehova. Ariko bene wacu, incuti, abo twakoranaga na fiyansi wanjye, ntibemeye uwo mwanzuro.
Imyizerere yanjye mishya yatumye bene wacu bampa akato bitewe n’uko naretse kwivanga muri politiki. Nabonye ko nta kundi nari kubigenza, mva mu rugo, ntandukana n’umusore wandambagizaga, nsezera ku kazi no mu ishyaka ry’Abakomunisiti n’Inama Nkuru y’Abasoviyeti. Maze kubatizwa, bene wacu n’incuti barushijeho kundwanya. Kubera ko nari nzwi cyane mu mugi w’iwacu, byabaye ngombwa ko nimukira mu mugi wa Kutaisi, ntangira umurimo w’ubupayiniya.
Iyo abantu bambajije niba byari ngombwa ko nyura mu bibazo bingana bityo hejuru y’idini, mbasubiza ntajijinganyije ko nshimishwa cyane n’imyanzuro nafashe. Nubwo ababyeyi banjye batigeze bemera imyanzuro nafashe, mbashimira ko bantoje gukunda Imana na bagenzi banjye. Byaramfashije cyane.


text:
Ubuhamya bw’umusore wabaye umutinganyi igihe kirekire
Nitwa Yosuwa, igihe ababyeyi banjye batandukanaga nari mfite imyaka 10.Ninjye mwana bari bafite, ubuzima bwari bwiza kuko nari mbanye neza na data na mama, twakoranaga byose hamwe , mu by’ukuri twari dufite umuryango unezerewe, nishimiraga ko bandindaga bakanyitaho nk’umwana.
Nyuma yo gutandukana kw’ababyeyi banjye,natandukanye na papa ashakana n’undi mugore wari ufite umwana w’umuhungu. Kutagira papa undeberera ngo anyiteho byatumye mba ikigomeke , ubwo ntangira gushaka inshuti.
Ngeze hagati mu mashuri y’isumbuye,natangiye kuryamana nabagenzi banjye duhuje igitsina kuko numvaga naratawe, narajugunywe. Numva ko na buze ubucuti nari nkeneye kuri papa.Nagerageje kwiyegereza abatinganyi byibuze kugira ngo mbone urukundo no kugirango nzibe icyuho cy’aho nakomeretse igihe natabwaga, bityo bintera kubana n’abantu benshi bakora ibikorwa bibi.
Natangiye kunywa itabi, ndetse twaryamanaga n’abo duhuje igitsina inshuro nyinshi zitabarika, byabaga binshimishije cyane. Kumenyera ibiyobyabwenge no kuryamana duhuje igitsina byari ukugira ngo mbone urukundo kandi nkire ibikomere byo kubura urukundo. Ndangije amashuri yisumbuye nagiye muri kaminuza ariko nyuma y’umwaka umwe baranyirukanye. Papa yamenye ko ndi umutinganyi nawe aranyanga, noneho ndushaho kugira ibikomere.
Nagiye kubana na mama wari warongeye gushaka undi mugabo ariko akaba yari yarabaye umukristo, Namuhishe ingeso yanjye, ariko yambwiye ko nkeneye ubufasha bw’Imana. Mama icyo yakoraga cyari ukunsengera, agasaba Imana kundinda akagerageza no kumbuza kugendera mu bikorwa bibi.
Mu gushaka aho nisanga, nagiye mu mugi munini aho noneho nahuye n’abatinganyi nongera nibera muri ubwo buzima. Nageze aho mbona ndi gukora ibintu bibi numva nkwiriye kubireka ariko narabikomeje kuko ari bwo numvaga nyuzwe kandi nkashira agahinda kose nari mfite.
Mu myaka 2 ikurikiyeho natangiye kunywa ikiyobyabwenge cya cocaine, kuva icyo gihe bwo nanjye nari nariyanze. Mu mwaka wa 2009, namenyeko ko narwaye agakoko gatera Sida, nahise ntekereza ko ubuzima bwanjye burangiye, gusa sinari nsobanukiwe neza icyo sida ari cyo ariko numvaga ko ari ikintu kigiye guhindura ubuzima bwanjye. Kuva icyo gihe natakaje ibyiringiro burundu. Nabuze icyo gukora, maze nsubira kwa mama mubwira ibintu byose musaba ubufasha,adashidikanyije yaranyakiriye.
Numvise ari ibintu bikomeye kwakirwa na mama no kongera kumubona nyuma y’ibihe by’umwijima no gukomereka nanyuzemo. Nubwo nari mu makosa, nari mfite isoni z’ibyo mama yavugaga ngo ‘ndagukunda, kandi nzakwitaho aho uzaba uri hose’. Yampaye itegeko ko ngomba kujyana nawe mu rusengero, ambwira ko ari ahantu bakirana neza, bazankunda, bakamfasha kandi bakansengera .
Nyuma nagiye mpumvira ubutumwa bwo gukira, nuko numva nkeneye urukundo no kubabarirwa n’Imana.Namenetse umutima ndatura, ndarira kuko numvaga nkeneye Imana mu buzima bwanjye.Numvise mbonye urukundo rwa Data na Yesu urwo ntari nigeze mbona mu buzima bwanjye.
Ibyo nagenderagamo byose narabiretse.Niyumvisemo urukundo rw’Imana rumbwira ngo’ uhindutse mushya, naguhinduye mushya uri uwanjye.’Nakiriye Yesu mu buzima bwanjye ahindura amateka yanjye aba mashya. Kuva icyo gihe , nanesheje irari ry’ubutinganyi.
Kugeza uyu munsi mfata imiti igabanya ubukana bwa sida ,ndiho mu buzima busanzwe.Papa wanjye na we yahaye ubuzima Kristo, kandi byaduhaye inzira yo kubabarira no kwiyunga.
Ubu nagiye mu ishuri ryigisha ibya bibiliya ,ubu nabonye impamyabushobozi mu bijyanye no kuramya n’umuziki, nanjye ndabyigisha. Ibyahise sinkibyibuka kuko iyo ugeze kwa Kristo uba icyaremwe gishya akakoza ukaba mushya.
Ntute ibyiringiro, ntureke kwizera , no mugihe cyo gukomereka n’umwijima, aho ugera ukumva uri ubusa ,Yesu ashobora guhura nawe akaguhindurira ubuzima, kandi gusenga ubutitsa wizeye, Imana ikubera iyizerwa kandi igasubiza amasengesho yawe.
source:www.cbn.com
sophie@Agakiza.org


text:
Kuri uyu wa Kabili tariki 13 Kanama 2019 , ibiro by’ akarere ka Gasabo byimukiye mu nzu y’ amagorofa atandatu iherereye ku Gishushu mu murenge wa Remera, bamwe bayobera ahahoze ibiro by’ akarere ka Gasabo basanga nta bakozi n’ abayobozi bahari.
Akarere ka Gasabo kari kamaze imyaka myinshi gakorera mu nzu y’ igorofa iherereye hafi y’ ambasade y’ Abanyamerika mu murenge wa Kacyiru.
Kuri uyu wa Kabili hari abakeneye serivise ku biro by’ akarere ka Gasabo bajya kuri iyo nzu iherereye hafi y’ ambasade y’ Abanyamerika basanga imiryango irakinze.
Barimo umugabo wari wagiye ku biro by’ akarere ka Gasabo gusinyisha dosiye bamusaba ko yazasubirayo kuri uyu wa 13 Kanama ariko ntibibuka kumubwira ko bazaba bimukiye mu nzu nshya.
Uyu mugabo yabwiye RBA ko kuba yageze kuri iyi nzu akarere ka Gasabo kakoreragamo agasanga harakinze ari igihombo kuri we kuko byatumye akoresha amafaranga atari yateganyije gukoresha akanatakaza n’ umwanya.
Yagize ati “Nsanze ibiro bitarimo umuyobozi n’ umwe. Njye ntabwo bigeze babimenyesha, ibyo ari byose niba bari bafite na gahunda yo kwimuka bari kumbwira bati ku wa Kabili tuzaba twimuye ibiro”.
Yakomeje agira ati “Ibi biratwangiriza umwanya kubera ko umuntu aba afite byinshi akora, n’ amatike ya hato na hato umuntu aba atateganyije ugasanga rero biraguhombya aho kugira ngo bikungure”.
Kuri iyi nyubako yahoze ikorerwamo n’ akarere ka Gasabo abahageze kuri uyu wa Kabili bavuga ko nta tangazo rihari rigaragara ko ibiro by’ akarere byimukiye ku Gishushu.
Inzu iri ku Gishushu akarere ka Gasabo katangiye gukoreramo ni nini ugereranyije n’ aho kari gasanzwe gakorera.
Raymond Chrétien Mberabahizi, Umuyobozi wungirije w’ akarere ka Gasabo yavuze ko muri iyi nzu nshya batangiye gukoreramo bazatanga serivise nziza kurushaho kuko hari interinete yihuta cyane. Avuga ko iyi interinete izatuma gutanga serivise byihuta cyane bikongera no gukorera mu mucyo.
Iyi nzu nshya y’ akarere ka Gasabo ifite ibyumba byinshi birimo icyumba cy’ inama gifite ubushobozi bwo kwakira abantu barenga 500, ikagira parikingi ifite ubushobozi bwo kwakira imodoka 260.
Iyi nzu itangiye gukorerwa imaze gutwara miliyari 6 harimo miliyari imwe yaguzwe ibikoresho.
Izakorerwamo n’ abakozi b’ ikigo gishinzwe kwegereza iterambere abaturage LODA n’ abakozi n’ abayobozi b’ akarere ka Gasabo.
Iyi nzu niyo akarere ka Gasabo kakoreragamo
Iyi iriho ishusho y’ agaseke hejuru niyo batangiye gukoreramo kuri uyu wa Kabili


text:
Ndakeka ko iyi nkuru hari abo izafasha dore ko twese tubeshejweho n’umwuga runaka nubwo bwose atari ko wasanga twese tuyishimiye cyangwa se tuyikora neza uko bikwiye.
Ku bataragira amahitamo y’umwuga wasanga igihe ari iki kugira ngo batangire bategure neza ah’ejo hazaza habo. Muri iyi nkuru nabahitiyemo kuvuga ku bintu bitatu by’ingenzi byagufashamo mu guhitamo umwuga.
Muri make, guhitamo umwuga ni kimwe mu byemezo by’ ingenzi umuntu afata kandi bigira uruhare runini mu mibereho ye y’ igihe kirekire. Abantu benshi bahitamo umwuga bagendeye ku marangamutima yabo y’ igihe gito kandi akenshi ntibaba bafite amakuru ahagije ku birebana n’umwuga bahisemo. Umuntu uhitamo umwuga akwiriye kwibanda kuri ibi bikurikira.
1. Kumenya amakuru ahagije ku myuga yose ishoboka
Nta mwuga uruta uwundi mu myuga yose ibaho. Abantu benshi betekereza ko hari imyuga igeza abantu ku bukire hakabaho n’ imyuga idashobora kugeza abayihisemo ku bukire ariko iyo urebye neza usanga nta mwuga utagira abakire n’ abakene.
Mbere yo guhitamo umwuga birakwiriye ko ubanza ukagira amakuru menshi ashoboka ku myuga myinshi itandukanye. Kumenya amakuru ahagije ku myuga itandukanye biguha amahirwe yo kwisanzura mu mahitamo yawe. Umwuga wose ugira ibyiza kandi ukagira n’ ingorane bitewe n’ imiterere yawo. Ukwiriye kumenya ibyiza biboneka mu mwuga ndetse n’ingorane ziwubonekamo kugira ngo ubashe guhitamo uzi neza ibyiza n’ ingorane uzahurira na byo mu mwuga wahisemo.
2. Ibyo ukunda hagendewe ku miterere kamere (personality) yawe
Imitere y’umuntu igira uruhare rukomeye mu bunyamwuga bwe. Urugero: niba uri umuntu ukunda gusabana n’abantu cyane, umwuga w’ uburezi cyangwa ubuyobozi muri sosiyete ni umwuga uzakorohera kandi ukanezezwa no kuwukora. Niba uri umuntu ugira amatsiko ndetse ukaba ukunda kugira amakuru ahagije kuri buri kintu cyose (attention to details), umwuga w’ubushakashatsi uzakorohera kandi ukunezeze igihe uzaba uwukora. Ni ingenzi kumenya imiterere yawe kandi ugahitamo umwuga ukurikije imiterere yawe, bizakubashisha guhora unezerewe kandi wishimiye ibyo ukora mu mwuga wawe.
3. Impano karemano zawe (natural talents)
Impano karemano ( natural talents) zimeze nk’ imbuto tuvukana zitubashisha gukora ibintu runaka bitworoheye. Ijwi ryiza, imbaraga z’umubiri, uburanga…. ni zimwe mu ngero z’ impano karemano umuntu avukana.
Impano umuntu afite imufasha mu kwiga ndetse no gukora ibintu bijyanye n’iyo mpano mu buryo bumworoheye. Urugero, nk’umuntu ufite impano y’indimi n’ ijwi ryiza, bizamworohereza kwiga ndetse no gukora umwuga w’itangazamakuru. Ni ingenzi kumenya impano zawe kandi ugahitamo umwuga hakurikijwe impano ufite.
Ni ingenzi kuri buri wese kwita kuri ibi bintu bitatu byavuzwe haruguru mu gihe uhitamo umwuga cyangwa se ufasha umuntu mu mahitamo ye y’umwuga. Guhitamo neza umwuga bituma umuntu ajya mu mwuga umushimishije, umwohoreye kandi umuteza imbere mu buryo butagoranye.
Turikumana Etienne,
Umujyanama mu bijyanye n’umwuga n’ubushobozi mu kazi
Muri Kaminuza y’ u Rwanda- Koleji y’ Uburezi


text:
1
Murasobanutse, mukomereze aho, mushore no muri transport y'abantu, kubaka amazu agurishwa kuri make KABARORE, KIZIGURO, KIRAMURUZI. Gusa n'abagira inama yo gushyira imbaraga mu bijyanye no guhamya imicungire y'umutungo isobanutse, kuko akenshi iyo KOPERATIVE ndetse kimwe n'indi company yindi bimaze kugira ibikorwa byinshi byinjiza amafaranga, hakunze kugaragara ikibazo cy'imicungire y'umutungo itanoze. Mwifashishe ikoranabuhanga, mugenzure umutungo wanyu kenshi kandi raporo zivuyemo zigezwe kunzego zose uko ziteganywa n'itegeko. RCA ibibafashemo ejo ntituzumve ngo yakoperative yarahombye cg ibyayo bigiye gutezwa cyamunara. MUKOMEREZE AHO.
Ndashimira cyane abanyamuryango, Abayobozi n'Abakozi ba Cooproriz Ntende batugaragarije bidasubirwaho ko gutera imbere kwa Cooperative n'abanyamuryango bayo bishoboka atari amagambo. harakabaho u Rwanda n'Abanyarwanda ibyiza biri imbere. bravooo Cooproriz Ntende!!
1


text:
Nyuma yo kwizihiza umunsi mukuru wa Noheli mu rugo, wasangiye n’inshuti n’abavandimwe bawe mwishimye. Muri Kigali hari ahantu wahitamo heza ho kujya kwishimira ku munsi w’ikiruhuko. Ahantu ho kuruhuka mu mutwe, gutembera wenyine, kuganira n’inshuti cyangwa n’umuryango wawe.
Dore ahantu 5 ushobora guhitamo:
1. Fazenda Sengha( Mont Kigali)
Ku musozi wa Kigali (Mount Kigali) hazwi ku izina ryo ku Mafarasi, ni ahantu ho kujya kuruhukira ku munsi w’ikiruhuko, kuko hari ibyangombwa byose bifasha umuntu kuruhuka; ibyo kurya, ibyo kunywa, aho kuryama(camping), ukagenda ku ifarashi, kurasa imyambi, kugenda ku migozi. Ni ahantu hafasha abantu kuruhuka neza, gutekerereza cyane kubera ikirere cyaho, hakikijwe n’imisozi, ishyamba. Uzamukira haruguru ya Sitade ya Kigali aho imodoka zihagaraga (Ku Ryanyuma).
2. Juru Park (Umusozi wa Rebero)
Juru Park ku musozi wa Rebero ni ahantu ho kujya ku ruhukira,hari ubusitani bwiza, indabyo nziza cyane. Ni ahantu bakira abantu benshi (abana,abakuru), ari umuntu ku giti cye, itsinda se, witwariye ikintu cyo kwicaraho, ibintu byo gukinisha se. Haba ibyo kurya byose ku buryo bifasha umuntu ugiyeyo. Uzamukira I Gikondo, ni iruhande rwa Antene ndende uba ureba ziri kuri uriya musozi.
3. Ijuru rya Gasogi Bar
Ahantu ho gusohokera ku musozi wa Gasogi, ku bantu bashaka kujya kumenya ahantu hashya, kurya amafunguro atandukanye. Ijuru rya Gasogi Bar ni ahantu bazwiho kotsa neza! Utambika umuhanda wa Remera-La Palice Hotel-Masaka/Kabuga ,ni hafi y’isoko rishya ryo ku Mulindi. Ni ahantu abantu bose bazi mur ibyo bice!
4. Hotel Les Pyrénnées (Ku musozi wa Jali)
Ku musozi wa Jali, Abantu bakunda gutemberera ahantu hatuje hari ikirere cyiza cyane kubera ishyamba riri hafi yaho. Le Pyrenne bafite ubusitani bwiza, ibiti byiza byo kwicaramo bituma kuhasohokera wumva ugubwe neza. Abantu baturiye Gatsata, Jabana, Kabuye na Gisozi ndetse n’ahandi hose niho hantu bahitamo kujya. Uzamukira Karuruma ugana haruguru I Gihogwe
5. Kanyinya Hills Hotel
Gutembera ku musozi wa Kanyinya, ahantu hafi ya Kigali, uba witaruye ibintu byinshi. Ni ahantu hari ubusitani bwiza bugizwe n’ibiti byiza ndetse n’indabyo bituma haba akayaga keza cyane. Kanyinya Hills Hotel bategura amafunguro atandukanye, abashaka ibyo kurya no kunywa biraboneka kandi ku giciro cyiza. Ni hafi y’umuhanda Kigali-Musanze-Rubavu, ukimara kuzamuka ahantu haterera uvuye ku giti Kinyoni!


text:
Umuhesha w’inkiko w’umwuga aramenyesha abantu bose babyifuza ko kuwa kane taliki ya 21/3/2019 saa sita z’amanywa (12h00) azagurisha muri cyamunara imitungo igizwe n’ubutaka gusa ya Bizimana John Bosco iherereye mu Karere ka Nyarugenge, Umurenge wa Kigali, Akagali ka Mwendo kugira ngo harangizwe urubanza SORAS AG LTD yatsinzemo Bizimana John Bosco.
Cyamunara ikazabera aho umutungo uherereye. Niba ukeneye ibindi bisobanuro wasoma itangazo riri hano hano hasi cyangwa se ugahamagara kuri Tel: 0788734008


text:
Ese wifuza gusoma iyi ngingo mu %%?
23 Nuko umwami atumaho abakuru bose b’i Buyuda n’ab’i Yerusalemu barakorana.+
2 Hanyuma umwami ajya mu nzu ya Yehova ari kumwe n’abaturage b’i Buyuda n’i Yerusalemu bose, n’abatambyi+ n’abahanuzi na rubanda rwose, aboroheje n’abakomeye.+ Abasomera+ amagambo yose yanditse mu gitabo+ cy’isezerano+ bari babonye mu nzu ya Yehova.+
3 Umwami ahagarara iruhande rw’inkingi,+ agirana na Yehova isezerano+ ry’uko bazakurikira+ Yehova, bakumvira amategeko ye,+ amabwiriza ye+ n’ibyo yahamije,+ babigiranye umutima+ wabo wose n’ubugingo bwabo bwose,+ bagakora ibihuje n’amagambo y’isezerano yari yanditse muri icyo gitabo.+ Abantu bose bemera ko bazakora ibihuje n’iryo sezerano.+
4 Umwami ategeka umutambyi mukuru Hilukiya+ n’abandi batambyi n’abarinzi b’amarembo+ gusohora mu rusengero rwa Yehova ibikoresho byose byakorewe Bayali,+ n’inkingi yera y’igiti+ n’ingabo zose zo mu kirere.+ Abitwikira inyuma ya Yerusalemu mu materasi y’i Kidironi,+ ivu ryabyo arijyana i Beteli.+
5 Yirukana abatambyi b’imana z’amahanga abami b’u Buyuda bari barashyizeho, kugira ngo bajye bosereza ibitambo ku tununga two mu migi y’i Buyuda no mu nkengero za Yerusalemu, akuraho n’aboserezaga ibitambo Bayali,+ izuba, ukwezi, amatsinda y’inyenyeri n’ingabo zose zo mu kirere.+
6 Hanyuma asohora inkingi yera y’igiti+ yari mu nzu ya Yehova ayijyana mu nkengero za Yerusalemu, mu kibaya cya Kidironi, ayitwikirayo.+ Arayisya ayihindura ivu, arijugunya mu irimbi+ rya rubanda.
7 Asenya amazu y’abagabo b’indaya bo mu rusengero+ yari mu nzu ya Yehova, aho abagore baboheraga uduhema duto twari dufite ishusho y’urusengero rw’inkingi yera y’igiti.
8 Hanyuma umwami azana abatambyi bose bari mu migi y’i Buyuda kugira ngo bahumanye utununga abatambyi boserezagaho ibitambo, kuva i Geba+ kugera i Beri-Sheba,+ ngo tutongera gukoreshwa mu gusenga. Asenya utununga twari hafi y’irembo rya Yosuwa umutware w’umugi, ryari ibumoso bw’umuntu winjiye mu marembo y’umugi.
9 Abatambyi+ bo ku tununga bo ntibageraga ku gicaniro cya Yehova i Yerusalemu, ariko basangiraga imigati idasembuwe+ n’abavandimwe babo.
10 Umwami yahumanyije Tofeti+ iri mu gikombe cya bene Hinomu,+ kugira ngo hatagira umuntu wongera kuhatwikira umuhungu we cyangwa umukobwa we,+ amutambiye Moleki.+
11 Ntiyemeye ko amafarashi abami b’u Buyuda bari bareguriye izuba yongera kwinjira mu nzu ya Yehova, hafi y’icyumba cyo kuriramo+ cya Natani-Meleki umutware w’ibwami, cyari mu ibaraza. Amagare y’intambara yari yareguriwe izuba+ arayatwika.
12 Umwami asenya ibicaniro abami b’u Buyuda bari barubatse ku gisenge+ cy’icyumba cyo hejuru cya Ahazi, n’ibicaniro+ Manase yari yarubatse mu mbuga zombi z’inzu ya Yehova, arangije arabijanjagura abihindura ifu, abijugunya mu kibaya cya Kidironi.
13 Utununga twari duteganye+ na Yerusalemu twari iburyo bw’Umusozi w’Irimbukiro, utwo Salomo+ umwami wa Isirayeli yari yarubakiye Ashitoreti,+ igiteye ishozi cy’Abasidoni, Kemoshi,+ igiteye ishozi cy’i Mowabu, na Milikomu,+ igiteye ishozi cy’Abamoni, umwami araduhumanya kugira ngo tutongera gusengerwaho.
14 Amenagura+ inkingi zera z’amabuye, atemagura inkingi zera z’ibiti, aho zari ziri aharunda amagufwa y’abantu.
15 Asenya igicaniro cyari i Beteli,+ urusengero rwo ku kanunga umwami Yerobowamu+ mwene Nebati yari yarubatse agatera Isirayeli gucumura.+ Urwo rusengero ararutwika; ararumenagura arangije atwika inkingi yera y’igiti.
16 Yosiya ahindukiye abona imva zari ku musozi. Yohereza abantu bavana amagufwa muri izo mva bayatwikira+ kuri icyo gicaniro, aragihumanya kugira ngo kitazongera gukoreshwa mu gusenga, akurikije ijambo+ rya Yehova umuntu w’Imana y’ukuri yari yaravuze.+
17 Hanyuma arabaza ati “ririya buye ndeba, riri ku mva ya nde?” Abantu bo muri uwo mugi baramusubiza bati “iriya ni imva+ y’umuntu w’Imana y’ukuri wari waraturutse mu Buyuda,+ agatangaza ibi bintu umaze gukorera igicaniro cy’i Beteli.”+
18 Arababwira ati “nimumureke yiruhukire.+ Ntihagire ukora ku magufwa ye.” Nuko amagufwa ye barayareka, hamwe n’ay’umuhanuzi+ wari waraturutse i Samariya.
19 Insengero+ zose zo ku tununga abami+ ba Isirayeli bari barubatse mu migi+ y’i Samariya bakarakaza Imana,+ Yosiya yarazishenye azikorera nk’ibyo yakoreye i Beteli byose.+
20 Abatambyi+ bose bo ku tununga bari aho abicira ku bicaniro,+ arangije atwikira amagufwa y’abantu kuri ibyo bicaniro. Hanyuma asubira i Yerusalemu.
21 Umwami ategeka abantu bose ati “mwizihirize Yehova Imana yanyu pasika+ nk’uko byanditse muri iki gitabo cy’isezerano.”+
22 Nta pasika nk’iyo yari yarigeze yizihizwa, haba mu gihe cy’abacamanza ba Isirayeli,+ cyangwa mu gihe cyose cy’abami ba Isirayeli n’ab’u Buyuda.+
23 Iyo pasika bayizihirije Yehova i Yerusalemu mu mwaka wa cumi n’umunani w’ingoma y’Umwami Yosiya.+
24 Yosiya yatsembye abashitsi+ n’abapfumu,+ arimbura za terafimu,+ ibigirwamana biteye ishozi+ n’ibindi bintu biteye ishozi+ byari bikigaragara mu gihugu cy’i Buyuda no muri Yerusalemu, kugira ngo asohoze amategeko+ yari yanditse mu gitabo+ umutambyi Hilukiya yari yabonye mu nzu ya Yehova.+
25 Mu bami bamubanjirije bose, nta n’umwe wahindukiriye+ Yehova nka we abigiranye umutima we wose, ubugingo bwe bwose+ n’imbaraga ze zose, akurikije amategeko ya Mose yose. Na nyuma ye nta wabayeho umeze nka we.
26 Icyakora Yehova ntiyacururutse ngo ashire uburakari bwe buguramana, bwagurumaniye u Buyuda+ bitewe n’ibikorwa bibi byose Manase yakoze akabatera kurakaza Imana.+
27 Yehova yaravuze ati “u Buyuda+ na bwo nzabukura imbere y’amaso yanjye+ nk’uko nakuye Isirayeli imbere y’amaso yanjye,+ kandi uyu mugi natoranyije, Yerusalemu, nzawuta, nte n’inzu navuzeho nti ‘ni ho hazaba izina ryanjye.’”+
28 Ibindi bintu Yosiya yakoze n’ibigwi bye byose, ese ntibyanditse mu gitabo+ cy’ibyakozwe mu gihe cy’abami b’u Buyuda?
29 Ku ngoma ye, Farawo Neko+ umwami wa Egiputa yagiye gutabara umwami wa Ashuri hafi y’uruzi rwa Ufurate,+ Umwami Yosiya ajya kumurwanya.+ Ariko Farawo akimubona ahita amwicira+ i Megido.+
30 Nuko abagaragu be batwara umurambo we mu igare bamukura i Megido bamujyana i Yerusalemu,+ bamuhamba mu mva ye. Nyuma yaho, abaturage bo muri icyo gihugu bafata Yehowahazi+ umuhungu wa Yosiya, bamusukaho amavuta baramwimika, asimbura se ku ngoma.
31 Yehowahazi+ yimye ingoma afite imyaka makumyabiri n’itatu, amara amezi atatu ku ngoma i Yerusalemu. Nyina yitwaga Hamutali,+ akaba umukobwa wa Yeremiya w’i Libuna.
32 Yakoze ibibi mu maso ya Yehova nk’ibyo ba sekuruza bari barakoze byose.+
33 Farawo Neko+ amubohera+ i Ribula+ mu gihugu cy’i Hamati kugira ngo adakomeza gutegeka i Yerusalemu. Farawo ategeka igihugu gutanga icyiru+ cy’italanto ijana z’ifeza,+ n’italanto imwe ya zahabu.+
34 Nanone Farawo Neko yimitse Eliyakimu+ umuhungu w’umwami Yosiya, asimbura se Yosiya ku ngoma, ahindura izina rye amwita Yehoyakimu. Hanyuma Farawo ajyana Yehowahazi muri Egiputa, aza kugwayo.+
35 Nuko Yehoyakimu akajya aha Farawo ifeza+ na zahabu. Yakaga abaturage umusoro,+ kugira ngo abone ifeza Farawo yamusabaga. Yakaga abaturage bo mu gihugu ifeza na zahabu byo guha Farawo Neko, akurikije umusoro buri wese yasabwaga gutanga.+
36 Yehoyakimu+ yimye ingoma afite imyaka makumyabiri n’itanu, amara imyaka cumi n’umwe ku ngoma i Yerusalemu.+ Nyina yitwaga Zebida, akaba umukobwa wa Pedaya w’i Ruma.
37 Yakoze ibibi+ mu maso ya Yehova nk’ibyo ba sekuruza bari barakoze byose.+
Yohereze
BIBILIYA-UBUHINDUZI BW'ISI NSHYA
2 Abami 23
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
NIMUKANGUKE!
Mata 2014 | Ese uwakwipfira bikarangira?
—Impamvu eshatu zatuma utiyahura
Ese wigeze utekereza kwiyahura? Hari uwo uzi wabitekereje? Kumenya impamvu wagombye gukomeza kubaho, bishobora gutuma ukunda ubuzima.
Hirya no hino ku isi
Ibirimo: umugi wahuje amatara atanga uburenganzira bwo guhita ku mihanda, akaga karuta kurya indyo nkene n’inyoni yaturaze umushwi ifite imyaka irenga 60.
INAMA ZIGENEWE UMURYANGO
Jya wemera gukosorwa
Nubwo guhanwa cyangwa kunengwa bishobora kubabaza, byagufasha bite?
INGINGO Y'IBANZE
Ese uwakwipfira bikarangira?
Ni iki cyatuma umuntu yifuza gupfa?
INGINGO Y'IBANZE
Ibintu birahinduka
Nubwo ikibazo ufite kitahinduka, hari icyo ushobora guhindura.
INGINGO Y'IBANZE
Hari icyabigufashamo
Ibintu bitatu byagufasha gukomeza kwishimira ubuzima.
INGINGO Y'IBANZE
Hari ibyiringiro
Kimwe n’urumuri ruri mu mpezajisho, ibyiringiro bishobora gutuma utiheba.
IKIGANIRO
Umushakashatsi asobanura imyizerere ye
Frédéric Dumoulin yari yarazinutswe amadini bituma atemera Imana. Kwiga Bibiliya no kwitegereza imiterere y’ibinyabuzima byamwemeje bite ko hariho Umuremyi
ISI N'ABAYITUYE
Twasuye Kamboje
Kuki abantu batanaziranye bitana muvandimwe, mushiki wanjye, masenge, marume, nyogokuru na sogokuru?
ICYO BIBILIYA IBIVUGAHO
Ivangura ry’amoko
Ese amoko yose arareshya? Ese ivangura ry’amoko rizashira?
ESE BYARAREMWE?
Ibaba ry’ikinyugunyugu
Nubwo ibaba ry’ikinyugunyugu risa n’irisennye, rifite ibintu bibonwa gusa na mikorosikopi. Ibyo bintu bimaze iki?
Ibindi wasomera kuri interineti
Kohererezanya ubutumwa buvuga iby’ibitsina kuri telefoni
Ese hari ukoherereza ubutumwa bw’iby’ibitsina? Ingaruka zabyo ni izihe? Ese ni ukwiganiria gusa bitagize icyo bitwaye?
Ese ujya wumva wigunze?
Ibintu bitatu byagufasha kuva mu bwigunge no gushaka incuti.
Nakora iki niba hari abannyuzura?
Abenshi mu bannyuzurwa bumva nta cyo bamaze. Iyi ngingo isobanura icyo wakora ngo ukemure icyo kibazo.
Incuti nyakuri ni iyihe?
Biroroshye kubona incuti zikuryarya, ariko se wakora iki ngo ubone incuti nyakuri?
Yozefu yarokoye abantu
Musuzume ibikubiye mu Ntangiriro 41-


text:
1
Aba bantu bavuga ku munsi mukuru wa Noheli ko bawuvuga nabi gusa kuki bataduha umunsi bumva Noheli yakabayeho? nk'uriya wavuze ngo nya we uzi igihe Yesu yavukiye kuvuga ko yavutse le 25/12 bimutwaye iki? Ni byo koko Noheli yabanjirije mu bapagani ariko se ni ukuvuga ko mu bapagani nta cyiza cyahava?
@Ruremesha reka ngire icyo nkwibariza koko wadufashije ugakomeza ukwemera kwawe natwe ukaturekera ukwacu? njyewe rwose mpora nsoma comments hano bikanyobera Imana ni urukundo Imana ntikunda amacakubiri muri ibi byose mbona rwose ntabyo ufite.Iga ubworoherane muvandimwe ukunde uwo mudahuje yaba Idini yaba n'ikindi icyo iricyo cyose kuko nta na rimwe abantu bazahuza byose kandi ndakeka utazatubazwa.URUKUNDO MBERE YA BYOSE NIRWO RUKWIYE KUTUGENGA NINACYO IYO MANA TWESE TWIRIRWA TUVUGIRA ITADUTUMYE IDUSABA.
njye mfite ikibazo1 gusa ,gute mur iyi story yose mwazunguruts ibiliziya bya Catholic gusa na adpr tunajuwa kanisa ni mob kwa country yetu????? kama Mungu ni mumoja ata Dini inafaa ikuwe moja,ndabwir woe wandits iyi story it's like uriwe.
Mwaramutse? Noel nziza Mgr Archeveque wacu turagukunda. Noel nziza ku bayemera n'abayubaha bose. Abantu nka Ruremesha, Umuntu, Nganji Fabien (abiyise batyo),nange nkeka ko ari umuntu umwe wiyoberanya nka se shitani umubwiriza gusenya no kugerageza kurimbura ibitarimburwa, urababaje cyane. Ukeneye ibintu bibiri: 1. kujya kwiga kuko uri injiji ishaka kwigaragaza nk'inyaryenge, 2. Gushaka abajyanama b'ihungabana bakagufasha gukemura amakimbirane wifitemo ubwawe mu mutima wawe no mu mikorere y'ubwonko bwawe. Niba ibyo mvuze atari byo, igaragaze mu mazina yawe utange na nimero yawe ya telephone maze ujye uvugana n'abantu imbona nkubone nk'umuntu uhagaze ku byo uvuga.
Umuntu waroze abantu nk'uwiyita Ruremesha ntiyakarabye. Ubuhezanguni mu myemerere ntaho yageza abemera. Wagira ngo Isomo bita "Mind your business" ntibaryize. Kubyumva uko ubishaka ni uburenganzira bwawe ariko please reka n'abandi bemere ibyabo. Iyo esprit de protestantisme insensé ntaho yakugeza. Iyo bibiliya uvuga itagutoza koroherana no kubaha iby'abandi nushaka ujye ureka kuyivuga kuko yo ubwayo ni ubuhanga, ntukwiye kuyisomana ubujiji ngo ukomeze kwiyamamura. Uwakugize umucamanza mukuru wa Nyagasani uzamubona. Once again "Mind your business"
Menya ibyawe abandi ubareke
Imana imbabarire, kuko ngjye gutukana. Ubucucu buba mu madini amwe burababaza! Kubatiza mu gahanga cyangwa mu mazi menshi nibyo bizabaha ijuru? Abatemera biblia se ntibazajya mu ijuru! Ubwo bujiji mwabufashije hasi? Ngo Yesu italiki1 yavutseho ntizwi...! Ni nde wababwiye se ko abizihiza Noheli bemera ko yavutse le 25?! Abayisilamu se bo si abantu? Mujye mwubaha ukwemera kw abandi, mukure ubujiji ago. Puuuuu
Amateka cg Bibiliya ntabwo byavuze italiki nyayo yo kuvuka kwa Yesu. Imana yabikoze izi impamvu. Kuki Imana yahishe igituro cya Mose? Kwari ukurinda abisirayeli kugwa mu mutego wo gusenga abapfuye nubwo Mose yazuwe akajyanwa mu ijuru (Matayo 17:3). Ninayo mpamvu italiki nyayo yo kuvuka kwa Yesu itazwi neza ; kuko byajyaga gushyira benshi mu kaga ko kwita cyane kuri iyo taliki kuruta Yesu ubwe[Reba nawe uko bimeze ubu kandi iyo taliki itazwi neza!!!!]. Ku rundi ruhande, Yesu yavukiye gukiza" abantu be ibyaha byabo."Matayo 1:21. Nimurebe ibyaha bikorwa ku munsi witirirwa ivuka rye, ku Isonga :ubusinzi n'ubusambanyi. Gusa ntitwakwibagirwa ibikorwa byiza bikorwa n'abantu bamwe cg amatsinda y'abantu kuri uwo munsi . No mu kinyoma , Imana ijya yihesha icyubahiro ikogeza izina ryayo. Dusome cyane kandi tuyoborwe na Bibiliya, bitabaye ibyo inzira yacu y'iyobokamana yabamo urujijo no gushidikanya. "Ijambo ryawe ni itabaza ry'ibirenge byanjye , ni umucyo umurikira inzira yanjye."Zaburi 119:105. Surely, When the Truth and Original are learnt the false and fake are displayed. Murakoze
INKOMOKO YA NOHELI ~~~~~~~~~~~~~~~ Ni muri bibiliya cg mu bapagani washyizweho na Kiliziya Gatolika y’i Roma.Noheli rero yaseseye mu itorero mu kinyejana cya 4 (4ème siècle) nyuma ya Kristo, bigeze mu kinyejana cya 5 Gatolika itegeka kouwo munsi ukwiriye kwitabwaho. (Byategetswe na Papa YULI wa 35: Wowe nkurikira N°15,Uruhererekane rw’Abapapa, p. 11). Uwo munsi mukuru kera wahoze wizihizwa n’abapagani. Bari basanzwe bwizihiza ku itariki ya 25/12, ari umunsi mukuru w’imana zuba (le dieu soleil). Soma Ezekieli 8:14-16; Yeremiya 14:15-19Kubahiriza itariki ya 25/12 nk’umunsi wo kuvuka wa Yesu, ni kimwe mu binyoma byo mu minsi y’imperuka, nk’uko byahanuwe ngo « … kuko igihe kizaza batazihanganira inyigisho nzima, ahubwo kuko amatwi yabo azaba abarya yifuza kumva ibibanezeza, bazigwiriza abigisha bahuje n’irari ryabo, kandi baziziba amatwi ngo batumva ukuri, bazayoba bakurikize imigani y’ibinyoma. » (2Timoteyo 4:3-4) Naho muri Luka 1:24-26 haratubwira ngo « … Bukeye umugore we Elizabeti asama inda,abihisha amezi atanu … Mu kwezi kwa gatandatu, marayika Gaburiyeli atumwa n’Imana mu mudugudu w’i Galilaya witwa i Nazareti... ». Mbese ko malaika yasanze Mariya akamubwira ngo azasama inda, ntiyamubwiye ngo « usamye inda », ngo wenda duhere ubwo tubara, kandi twemere ko Yesu yavukiye igihe kingana n’icy’abandi bana (amezi 9).Niba marayika Gaburiyeli yarasanze Mariya mu kwezi kwa 6,amadini akavuga ko yavutse mu kwa 12, babivanye he? Mu ijambo Musenyeri Jean-Paul Jaeger, umushumba wa Doyosezi ya Arras mu Bufaransa yavuze ku wa 16 Ukubboza 2004, ko impamvuKiliziyaGatolika yahisemo kwizihizaivuka ry’Umucunguzi w’isi ku itariki ihurirana n’iminsi mikuru abantu ba kera bizihizagaho imboneka z’izuba ari uburyo bwo guhuza ibyakera abantu bataramenya umucunguzi n’igihe yari amaze kugerera ku isi aje kuyikiza. Mu gitabo Encyclopédie catholique, ku ngingo ivuga ngo « Christmas » (Noheli), dusangamo aya magambo : « Noheli si umwe mu minsi mikuru yashyizweho n’Itorero rya mbere, ahubwo ni umunsi mukuru ukomoka mu bapagani ». DORE AHO UYU MUNSI WAVUYE ~~~~~~~~~~~~~~~~~~~~~ NIMURODI (Nimrod), wabayeho kera mu gihe cyakurikiye umwuzure wo ku bwa Nowa. Nimurodi uwo ni mwene Kushi, Kushi na Hamu bakaba bene Nowa (Itangiriro 10:610). Uwo ni we watangije Babuloni, ari na wubakishije umunara w’i Babeli (Tour de Babel), ni yo yagiye irimbura amahanga ikanabohera abatuye isi mu bishuko no mu buyobe. Nimurodi ni we watangijeNiniwe n’indi midugudu. Ijambo Nimurodi mu Giheburayo rikomoka ku ijambo Marad, risobanura ngo “uwigometse”. Ni koko, Nimurodi yarwanyije Imana cyane (Itang.1:28). Imana iti “Mugwire mwuzure isi”; Nimurodiati “Mureke twiyubakire umudugudu n’inzu y’amatafari ndende igere ku ijuru twe gutatanira gukwira mu isi yose.” (Itang.11:4).Nimurodi yari mubi bikabije, doreibindi yakoze: yacyuye nyina Semiramis aba nyina n’umugore we. Nyuma yaje gupfa urumutunguye, wa mugore we akaba na nyina atangira kwamamaza inkuru z’ibinyoma avuga kko Nimurodi ariho mu buryo bw’Umwuka (en tant que être spiritual). Yerekana ishami ryashibutse ku gishyitsi cyumye avuga ko byabaye mu ijoro, kandi ko ari igihamya n’ikimenyetso yuko Nimurodi ariho. Buri munsi mukuru wo kwibuka Nimurodi ngo nyina we (umugore we) yazaga gusura icyo giti, maze bakahashyira amaturo, uko ni ko uwo mugore yabeshyaga. Bityo umunsi mukuru wo kwibuka Nimurodi bawushyira tariki ya 25/12 buri mwaka. Aho ni na ho Noheli yakomotse, ibya Nimurodi bihindura isura.Uko ni ko Noheli yinjiye mu bakristo ivuye mu bapagani. Twagombye kuyita irindi zina, ariko ntibyayibuza kuba umunsi mukuru wa gipagani wo gusenga imana-zuba, nta cyahindutse,Keretse izina gusa. Ibya Nimurodi wabisoma mu Itangiriro 10:8-12 Nimurodi yari umugabo w' umunyembaraga wabayeho nyuma y' umwuzure mugihe bubakaga babuloni,Uyu mugabo waje gushyingiranwa na nyina umubyarabakabyarana umwana witwa Tamuzi (iri zina baryutiruye ikigirwamana) Nyuma Nimurodi yaje gupfa maze nyina ,abura uko asobanurira abaturage ukuntu umugabo wigihangange nka Nimurodi yapfa. ubwo nyina ahita abwira abaturage ko Nimurodi yagiye mu izuba atapfuye, ubwo bakajya bamwibuka ku itariki ya 25/12/buri mwaka kuko bari abapagani.ubupapa bumaze guhuza abapagani n' abakristo imigenzo yose yabapagani bayizanye mu idini.
@RUREMESHA: Nawe urakabya rwose. Ujuru ntabwo rizagibwamo n'ababorotse Biblia. non non ahubwo abafite umutima w'urukundo n'ubugwaneza. Erega no mubyo Yesu yakoze harimo gukuraho ubujiji abafarisayo n'abasadukayo bari bafite bwo kwizirikaho amategeko kurusha gukiranukira Imana. Ex: umunyu Yesu yakijije kwisabato, babihindura intambara (Isabato bari barayumvise nabi) Ngaho wamugore wafashwe asambana, etc. Ikibabaje ni uko kugeza ubu 2019/2020 hari abakiri muri ubwo buyobe. Ese iyo ureba Noheli y'ubu n'iya kera wavuze ubona hizihizwa bimwe? Ese wemera ko Yesu yavutse? if Yes, gufata umunsi umwe wo kubyizihiza (J'ignore la date) bibangamira Imana? Imana ni inyembabazi cyane,itinda kurakara atari uko iba yaraduhannye cyane kuko kuza kwa Yesu ninkaho ntacyo byatumariye kuko tugitsimbaraye kubyo yadukosoyeho.
Nawe urakabya rwose. Ujuru ntabwo rizagibwamo n'ababorotse Biblia. non non ahubwo abafite umutima w'urukundo n'ubugwaneza. Erega no mubyo Yesu yakoze harimo gukuraho ubujiji abafarisayo n'abasadukayo bari bafite bwo kwizirikaho amategeko kurusha gukiranukira Imana. Ex: umunyu Yesu yakijije kwisabato, babihindura intambara (Isabato bari barayumvise nabi) Ngaho wamugore wafashwe asambana, etc. Ikibabaje ni uko kugeza ubu 2019/2020 hari abakiri muri ubwo buyobe. Ese iyo ureba Noheli y'ubu n'iya kera wavuze ubona hizihizwa bimwe? Ese wemera ko Yesu yavutse? if Yes, gufata umunsi umwe wo kubyizihiza (J'ignore la date) bibangamira Imana? Imana ni inyembabazi cyane,itinda kurakara atari uko iba yaraduhannye cyane kuko kuza kwa Yesu ninkaho ntacyo byatumariye kuko tugitsimbaraye kubyo yadukosoyeho.
umva wowe wiyise ruremesha nkubwire, turambiwe kugenda uhindagura amazina kubinyamakuru bitandukanye kd comments zawe zose hafi 90% zose ziba zifite target imwe, wumva abantu bose bazaba abahamya ba bayohova? niko reka nkubaze unsubize, urinda uvuga ngo kuri noheli nibwo abantu bweshi bacumura, wowe ukora murukiko rw'ikirenga rw'Imana or uri umuvugizi wawo, ushingira kuki uvuga ko aribwo abantu bacumura cyane? ngewe mubuzima nibwo nandise kd inkuru zose nkunze kuzisoma, ariko msg zawe uhora utanga turazirambiwe, uzashinge urusengero maze abazakuyoboka uzabashyiremo or ubahe package yibyo ushaka kuvuga ariko ureke kujijisha buri rubuga rwose uhora uvuga buri gihe ibintu bimwe, please stop it!! (dore amazina ukoresha utujijisha nubwo ari menshi reka mvuge agera kuri 4, Ruremesha,mazina,sezibera,hitimana, yewe nako sinayarondora) gusa tumaze kukurambirwa pe! nushaka ubyumve, iyo mirongo ya bible uhora utanga ibirimo wowe urabyubahiriza, once again shinga urusengero ujye uhatangira iyi mirongo ibindi stop!!
Wowe Ruremesha, ufite ikibazo cy'imyumvire. Abizihiza Noheli bose si ko ari abanyabyaha, abatayizihiza na bo si uko ari intungane. Wowe uharanire gukora icyiza gusa, ibyo abandi bakora ubireke. Naho kuvuga ngo Noheli ibabaza Imana byo si ukuri, kuko Imana si mugenzi wawe ngo yarabikubwiye.
KUKI BASUKA AMAZI KU GAHANGA
NOHELI niwo munsi mukuru wizihizwa n'abantu benshi ku isi kurusha iyindi.Igitangaje nuko n'amadini atemera YESU nayo awizihiza cyane mu rwego rwo "kwishimisha" no Gucuruza: Aba Hindous,Abaslamu,aba Bouddhists,aba Shintos,Animists,etc... Nubwo bimeze gutyo,NOHELI niwo munsi ubabaza Imana kurusha iyindi kubera ko aribwo abantu bakora ibyaha cyane kurusha indi minsi.Barasinda ku bwinshi cyane,bakarwana,bakicana,bagasambana kurusha indi minsi mu rwego rwo kwishimisha.Nubwo isi yose iwizihiza bavuga ko ariwo Munsi Yesu yavutse,ni ikinyoma.Ntabwo Yesu yavutse le 25 December.Nta muntu uzi itariki Yesu yavukiyeho.Ikibi kurushaho,nuko iyo tariki yari umunsi mukuru Abaroma bizihizagaho Ikigirwamana cyabo kitwaga MYTHRA.Imana itubuza kuvanga ibintu byayo n'ibyerekeye Ibigirwamana.Birayibabaza cyane.Niyo mpamvu abakristu nyakuri batizihiza Noheli.Abigishwa ba Yezu tugenderaho,nta na rimwe bizihije NOHELI.Yatangiye kwizihizwa n’Abagatolika le 25/12/354.
1


text:
Umutwe wa 11
Uyu mutwe utwinjiza mu Byanditswe by’ikigiriki bya gikristo. Yesu yavukiye mu muryango woroheje wabaga mu mugi muto. Yakoranaga na se wari umubaji. Yehova yatoranyije Yesu ngo abe Umwami w’Ubwami bwo mu ijuru kandi acungure abantu. Niba uri umubyeyi, fasha umwana wawe kumenya uko Yehova yatoranyije umuryango Yesu yari gukuriramo. Musuzume uko Yehova yarinze Yesu kugira ngo Herode atamwica n’ukuntu nta gishobora kuburizamo umugambi wa Yehova. Murebe uko Yehova yohereje Yohana ngo ategurire Yesu inzira. Musobanurire ko kuva Yesu akiri muto yagaragaje ko yakundaga ubwenge bwa Yehova.
IBIRIMO
Elizabeti abyara umwana w’umuhungu
Kuki umugabo wa Elizabeti yabwiwe ko azaba ikiragi kugeza umwana avutse?
Gaburiyeli asura Mariya
Yamuhaye ubutumwa bwahinduye ubuzima bwe.
Abamarayika batangaza ko Yesu yavutse
Abamarayika bumvise itangazo bahise bagira icyo bakora.
Yehova yarinze Yesu
Umwami w’umugome yifuzaga ko Yesu apfa.
Yesu akiri umwana
Yatangaje ate abigisha bo mu rusengero?
Yohana ategura inzira
Yohana yari kuzaba umuhanuzi. Yigishaga ko Mesiya ari hafi kuza. Abantu bitabiriye bate ubutumwa bwe?


text:
Yesu yaduhaye icyitegererezo mu birebana no kwicisha bugufi
“Mbahaye icyitegererezo kugira ngo ibyo mbakoreye namwe muzajye mubikora.”—YOH 13:15.
1, 2. Mu ijoro rya nyuma ry’ubuzima bwa Yesu hano ku isi, ni irihe somo yahaye intumwa ze?
HARI mu ijoro rya nyuma ry’ubuzima bwa Yesu hano ku isi, kandi yari kumwe n’intumwa ze mu cyumba cyo hejuru cy’inzu yari i Yerusalemu. Mu gihe bafataga amafunguro ya nimugoroba, Yesu yarahagurutse ashyira umwitero we ku ruhande. Hanyuma yafashe igitambaro cy’amazi aragikenyera. Arangije yasutse amazi mu ibesani, atangira koza ibirenge by’abigishwa be no kubihanaguza icyo gitambaro cy’amazi. Nyuma yaho yambaye umwitero we. Kuki Yesu yakoze icyo gikorwa gisuzuguritse?—Yoh 13:3-5.
2 Yesu ubwe yabisobanuye agira ati “ese muzi icyo mbakoreye? . . . Niba mbogeje ibirenge kandi ndi Umwami nkaba n’Umwigisha, namwe mugomba kozanya ibirenge. Mbahaye icyitegererezo kugira ngo ibyo mbakoreye namwe muzajye mubikora” (Yoh 13:12-15). Igihe Yesu yakoraga igikorwa nk’icyo gisuzuguritse, yari ahaye intumwa ze isomo zitari kuzigera zibagirwa, kandi ryari kuzazifasha kwicisha bugufi mu gihe cyari gukurikiraho.
3. (a) Ni mu buhe buryo Yesu yatsindagirije akamaro ko kwicisha bugufi incuro ebyiri zose? (b) Ni iki turi busuzume muri iki gice?
3 Igihe Yesu yozaga intumwa ze ibirenge, ntibwari ubwa mbere agaragaje agaciro ko kwicisha bugufi. Mbere yaho, igihe zimwe mu ntumwa zagaragazaga umwuka wo kurushanwa, Yesu yafashe umwana muto amushyira iruhande rwe, maze arazibwira ati “umuntu wese wakira uyu mwana muto abigiriye izina ryanjye, aba anyakiriye nanjye, kandi unyakiriye wese aba yakiriye n’uwantumye. Uwitwara nk’umuto muri mwe mwese ni we ukomeye” (Luka 9:46-48). Kubera ko Yesu yari azi ko Abafarisayo bashakaga imyanya yo hejuru, nyuma yaho igihe yakoraga umurimo we yaravuze ati “uwishyira hejuru wese azacishwa bugufi, kandi uwicisha bugufi azashyirwa hejuru” (Luka 14:11). Uko bigaragara, Yesu yifuza ko abigishwa be bicisha bugufi, mbese bakiyoroshya kandi bakirinda ubwibone no kwiyemera. Kugira ngo tumwigane, nimucyo dusuzume twitonze urugero yadusigiye mu birebana no kwicisha bugufi. Nanone kandi, turi bubone ko uwo muco utagirira akamaro gusa uwugaragaza, ahubwo ko ukagirira n’abandi.
‘SINAHINDUKIYE NGO NYURE MU KINDI CYEREKEZO’
4. Ni mu buhe buryo Umwana w’ikinege w’Imana yagaragaje umuco wo kwicisha bugufi na mbere y’uko aza ku isi?
4 Umwana w’ikinege w’Imana yagaragaje umuco wo kwicisha bugufi na mbere y’uko aza ku isi. Mbere y’uko Yesu aza ku isi, yamaranye na Se imyaka itabarika. Igitabo cya Bibiliya cya Yesaya kivuga ibirebana n’imishyikirano ya bugufi uwo Mwana yari afitanye na Se, kigira kiti “Umwami w’Ikirenga Yehova yampaye ururimi rw’abigishijwe, kugira ngo menye ijambo nkwiriye gusubiza unaniwe. Ankangura buri gitondo, agakangurira ugutwi kwanjye kumva nk’abantu bigishijwe. Umwami w’Ikirenga Yehova yanzibuye ugutwi, nanjye sinaba icyigomeke kandi sinahindukira ngo nyure mu kindi cyerekezo” (Yes 50:4, 5). Umwana w’Imana yagaragaje umuco wo kwicisha bugufi kandi yitaga cyane ku byo Yehova yamwigishaga. Yifuzaga cyane kwigishwa n’Imana y’ukuri. Yesu agomba kuba yaranitegerezaga ukuntu Yehova yicishaga bugufi akagirira imbabazi abantu b’abanyabyaha.
5. Yesu yagaragaje ate umuco wo kwicisha bugufi no kwiyoroshya igihe yagiranaga ikibazo na Satani?
5 Ibiremwa byose byo mu ijuru si ko byari bifite umuco wo kwicisha bugufi kimwe n’Umwana w’ikinege w’Imana. Umumarayika waje kuba Satani ntiyifuje kwigishwa na Yehova, ahubwo yemeye kuyobywa n’imico mibi ihabanye no kwicisha bugufi, urugero nko kwishyira hejuru n’ubwibone, bituma yigomeka kuri Yehova. Yesu we yishimiraga umwanya yari afite mu ijuru kandi ntiyigeze akoresha nabi ububasha bwe. Nubwo Yesu yari Mikayeli, ari we marayika mukuru, ntiyigeze akora ibyo atari afitiye uburenganzira igihe “yajyaga impaka na Satani bapfa umurambo wa Mose.” Ahubwo uwo Mwana w’Imana yagaragaje umuco wo kwicisha bugufi no kwiyoroshya. Yishimiye kurekera icyo kibazo mu maboko ya Yehova, we Mucamanza w’Ikirenga w’ijuru n’isi, kugira ngo azagikemure mu buryo abona ko bukwiriye no mu gihe gikwiriye.—Soma muri Yuda 9.
6. Ni mu buhe buryo Yesu yagaragaje umuco wo kwicisha bugufi igihe yemeraga inshingano yo kuba Mesiya?
6 Nta gushidikanya ko mu bintu Yesu yamenye mbere y’uko aza ku isi, harimo n’ubuhanuzi bwavugaga mu buryo burambuye iby’ubuzima bwe hano ku isi ari Mesiya. Ku bw’ibyo, ashobora kuba yaramenye mbere y’igihe ko hari ibintu bibabaje byari kumubaho. Nyamara, Yesu yemeye inshingano yo kuza kuba ku isi no gupfa ari Mesiya wasezeranyijwe. Kuki yayemeye? Intumwa Pawulo yagaragaje ukuntu Umwana w’ikinege w’Imana yicishaga bugufi, maze arandika ati “nubwo yari ameze nk’Imana, ntiyatekereje ibyo kwigarurira ubutware, ni ukuvuga kureshya n’Imana. Oya, ahubwo yiyambuye byose amera nk’umugaragu, maze amera nk’abantu.”—Fili 2:6, 7.
“YICISHIJE BUGUFI” IGIHE YARI KU ISI
7, 8. Ni mu buhe buryo Yesu yagaragaje ko yicishaga bugufi igihe yari akiri muto n’igihe yakoraga umurimo we hano ku isi?
7 Pawulo yaranditse ati “igihe [Yesu] yari amaze kuboneka mu ishusho y’umuntu, yicishije bugufi kandi arumvira kugeza ku rupfu, ndetse urupfu rwo ku giti cy’umubabaro” (Fili 2:8). Kuva Yesu akiri umwana, yaduhaye icyitegererezo mu birebana no kwicisha bugufi. Nubwo yarezwe n’ababyeyi badatunganye, ari bo Yozefu na Mariya, yicishije bugufi “akomeza kujya abagandukira” (Luka 2:51). Mbega urugero rwiza yasigiye abakiri bato! Imana izabaha imigisha nibumvira ababyeyi babo.
8 Igihe Yesu yari amaze kuba mukuru, yagaragaje umuco wo kwicisha bugufi ashyira mu mwanya wa mbere ibyo Yehova ashaka, aho gukora ibyo yishakiye (Yoh 4:34). Mu gihe cy’umurimo wa Yesu Kristo, yakoresheje izina bwite ry’Imana kandi afasha abantu b’imitima itaryarya kugira ubumenyi nyakuri ku birebana n’imico ya Yehova n’umugambi afitiye abantu. Nanone kandi, Yesu yabagaho mu buryo buhuje n’ibyo yigishaga ku bihereranye na Yehova. Urugero, mu isengesho ntangarugero, Yesu yabanje kuvuga ati “Data uri mu ijuru, izina ryawe niryezwe” (Mat 6:9). Bityo rero, Yesu yigishije abigishwa be ko kwezwa kw’izina rya Yehova ari cyo kintu cyagombye kuza mu mwanya wa mbere. Na we ubwe ni cyo kintu yashyiraga mu mwanya wa mbere. Ahagana ku iherezo ry’umurimo wa Yesu hano ku isi, yasenze Yehova agira ati “nabamenyesheje [ni ukuvuga intumwa] izina ryawe, kandi nzarimenyekanisha” (Yoh 17:26). Nanone kandi, mu gihe Yesu yakoraga umurimo we hano ku isi, yavuze ko ibyo yakoraga byose yabifashwagamo na Yehova.—Yoh 5:19.
9. Ni iki Zekariya yahanuye ku birebana na Mesiya, kandi se Yesu yabishohoje ate?
9 Zekariya yanditse ubuhanuzi burebana na Mesiya agira ati “nezerwa cyane wa mukobwa w’i Siyoni we, rangurura ijwi ryo kunesha wa mukobwa w’i Yerusalemu we. Dore umwami wawe aje agusanga. Arakiranuka kandi agenda anesha. Yicisha bugufi kandi agendera ku ndogobe, ndetse ku cyana cy’indogobe” (Zek 9:9). Ibyo byasohoye igihe Yesu yinjiraga i Yerusalemu mbere ya Pasika yo mu mwaka wa 33. Imbaga y’abantu yashashe imyenda n’amashami y’ibiti mu nzira. Mu by’ukuri, abari mu mugi bose barasakabatse. Igihe abantu basingizaga Yesu bavuga ko ari Umwami, nabwo yakomeje kwicisha bugufi.—Mat 21:4-11.
10. Kuba Yesu yarakomeje kumvira kugeza apfuye byagaragaje iki?
10 Igihe Yesu Kristo yari ku isi, yakomeje kwicisha bugufi no kumvira kugeza aho apfiriye ku giti cy’umubabaro. Ku bw’ibyo, yagaragaje rwose ko abantu bashobora gukomeza kubera Yehova indahemuka nubwo bahura n’ibigeragezo bikaze. Ikindi kandi, Yesu yagaragaje ko Satani yabeshye igihe yavugaga ko abantu bakorera Yehova babitewe n’impamvu zishingiye ku bwikunde (Yobu 1:9-11; 2:4). Nanone kandi, kuba Kristo yarumviye Se mu buryo butunganye byagaragaje ko yashyigikiraga uburenganzira Yehova afite bwo gutegeka, kandi ko uburyo bwa Yehova bwo gutegeka ari bwo bwiza kurusha ubundi. Nta gushidikanya ko Yehova yishimiye kubona Umwana we wicisha bugufi akomeza kumubera indahemuka mu buryo bwuzuye.—Soma mu Migani 27:11.
11. Igitambo cy’incungu cya Yesu Kristo cyatumye abantu bizera bagira ibihe byiringiro?
11 Kuba Yesu yarapfiriye ku giti cy’umubabaro byatumye abantu bakizwa icyaha n’urupfu (Mat 20:28). Binyuze ku gitambo cya Yesu, Yehova ashobora kutubabarira ibyaha ashingiye ku mategeko ye akiranuka, kandi agaha abantu uburyo bwo kuzabona ubuzima bw’iteka. Pawulo yaranditse ati “binyuze ku gikorwa kimwe cyo gukiranuka abantu b’ingeri zose babarwaho gukiranuka, bagahabwa ubuzima” (Rom 5:18). Urupfu rwa Yesu rwatumye Abakristo basutsweho umwuka bagira ibyiringiro by’ubuzima budapfa mu ijuru, naho abagize “izindi ntama” bagira ibyiringiro byo kuzahabwa ubuzima bw’iteka ku isi.—Yoh 10:16; Rom 8:16, 17.
“NOROHEJE MU MUTIMA”
12. Ni mu buhe buryo Yesu yagaragaje umuco wo kwitonda n’uwo kwicisha bugufi mu mibanire ye n’abantu badatunganye?
12 Yesu yatumiriye “abagoka n’abaremerewe” bose kumusanga. Yaravuze ati “mwikorere umugogo wanjye kandi munyigireho, kuko nitonda kandi noroheje mu mutima, namwe muzabona ihumure” (Mat 11:28, 29). Kuba Yesu yaricishaga bugufi kandi akitonda byatumye agaragariza abantu badatunganye ubugwaneza no kutarobanura ku butoni. Yashyiraga mu gaciro mu birebana n’ibyo yabaga yiteze ku bigishwa be. Yesu yarabashimiraga kandi akabatera inkunga. Ntiyatumaga bumva ko nta cyo bashoboye cyangwa ko nta gaciro bafite. Nta gushidikanya, Yesu ntiyajyaga abakankamira cyangwa ngo abakandamize. Ahubwo yijeje abigishwa be ko nibamusanga kandi bagakora ibihuje n’ibyo yabigishaga, bazabona ihumure kuko umugogo we utari uruhije kandi umutwaro we ukaba utari uremereye. Abantu b’ingeri zose bumvaga bamwisanzuyeho.—Mat 11:30.
13. Yesu yagaragarije ate impuhwe abantu batari bafite kirengera?
13 Mu mishyikirano Yesu yagiranaga n’abantu basanzwe bo muri Isirayeli, yabagiriraga impuhwe kubera ko batari bafite kirengera, kandi yitaga ku byo babaga bakeneye. Igihe yari ageze hafi y’i Yeriko, yahuye n’impumyi yasabirizaga yitwaga Barutimayo, iri kumwe na mugenzi wayo utaravuzwe izina. Zakomeje gusaba Yesu ngo azifashe, ariko abantu barazicyaha ngo ziceceke. Yesu yashoboraga kwirengagiza ibyo izo mpumyi zamusabaga. Ariko kandi, yasabye ko bazihamagara zikamusanga, maze azigirira impuhwe arazihumura. Koko rero, Yesu yiganye Se Yehova, agaragaza umuco wo kwicisha bugufi kandi agirira imbabazi abantu b’abanyabyaha bari boroheje.—Mat 20:29-34; Mar 10:46-52.
“UWICISHA BUGUFI AZASHYIRWA HEJURU”
14. Kuba Yesu yaricishaga bugufi byagize akahe kamaro?
14 Kuba Yesu Kristo yaricishaga bugufi byatumye abantu benshi bishima kandi bahabwa imigisha. Yehova yishimiye kubona Umwana we akunda cyane akora ibyo ashaka yicishije bugufi. Kuba Yesu yaritondaga kandi akiyoroshya mu mutima byatumye intumwa n’abigishwa babona ihumure. Urugero yabahaye, inyigisho ze no kuba yarabashimiraga byatumye bagira amajyambere mu buryo bw’umwuka. Abantu basanzwe bungukiwe no kuba Yesu yaricishaga bugufi, kubera ko yabafashije, akabigisha kandi akabatera inkunga. Mu by’ukuri, abantu bose bizera Yesu bazabona imigisha y’iteka babikesheje igitambo cy’incungu yatanze.
15. Kuba Yesu yaricishaga bugufi byamugiriye akahe kamaro?
15 Ese kuba Yesu yaricishaga bugufi byamugiriye akamaro? Yego rwose, kuko yabwiye abigishwa be ati “uwicisha bugufi azashyirwa hejuru” (Mat 23:12). Uko ni ko byamugendekeye. Pawulo yaravuze ati ‘Imana yakujije Yesu imushyira mu mwanya wo hejuru cyane, kandi imuha izina risumba andi mazina yose, kugira ngo amavi yose, ari ay’ibyo mu ijuru n’ay’ibyo mu isi n’ay’ibyo munsi y’ubutaka, apfukame mu izina rya Yesu, kandi indimi zose zimenyekanishe mu ruhame ko Yesu Kristo ari Umwami, kugira ngo Imana Data ihabwe ikuzo.’ Kubera ko igihe Yesu yari ku isi yakomeje kwicisha bugufi no kuba indahemuka, Yehova Imana yashyize uwo Mwana we hejuru, amuha ububasha bwo gutegeka ibyaremwe byose, ari ibyo mu ijuru n’ibyo ku isi.—Fili 2:9-11.
YESU ‘AZURIRA IFARASHI ARWANIRIRE UKURI NO KWICISHA BUGUFI’
16. Ni iki kigaragaza ko ibikorwa by’Umwana w’Imana bizakomeza kurangwa n’umuco wo kwicisha bugufi?
16 Umuco wo kwicisha bugufi ni wo uzakomeza kuranga ibikorwa by’Umwana w’Imana. Hari umwanditsi wa zaburi wahanuye ukuntu Yesu azarwanya abanzi b’Imana ari Umwami mu ijuru. Yagize ati “kenyera ubwiza bwawe buhebuje ukomeze uneshe; urira ifarashi urwanirire ukuri no kwicisha bugufi no gukiranuka” (Zab 45:4). Kuri Harimagedoni, Yesu Kristo azarwana kugira ngo arengere abantu bicisha bugufi, bakiranuka kandi bakunda ukuri. Hanyuma se bizagenda bite ku iherezo ry’Ubutegetsi bwe bw’Imyaka Igihumbi, igihe Umwami Mesiya azaba “amaze guhindura ubusa ubutegetsi bwose n’ubutware bwose n’ububasha bwose”? Ese azagaragaza umuco wo kwicisha bugufi? Yego rwose, kubera ko “azashyikiriza ubwami Imana ari na yo Se.”—Soma mu 1 Abakorinto 15:24-28.
17, 18. (a) Kuki ari iby’ingenzi ko abagaragu ba Yehova bigana urugero rwa Yesu rwo kwicisha bugufi? (b) Ni iki tuzasuzuma mu gice gikurikira?
17 Naho se twe byifashe bite? Ese tuzakurikiza urugero rw’uwatubereye icyitegererezo, tugaragaze umuco wo kwicisha bugufi? Bizatugendekera bite igihe Umwami Yesu Kristo azaza gusohoza urubanza kuri Harimagedoni? Azarokora gusa abantu bicisha bugufi kandi bakiranuka. Ni ngombwa rero ko twitoza kugaragaza umuco wo kwicisha bugufi niba dushaka kuzarokoka. Byongeye kandi, kimwe n’uko umuco wo kwicisha bugufi Yesu Kristo yagaragaje mu mibereho ye wamugiriye akamaro ukakagirira n’abandi, natwe nitwicisha bugufi bizagira akamaro mu buryo bwinshi.
18 Ni iki cyadufasha kwigana urugero rwa Yesu rwo kwicisha bugufi? Twakwihatira dute kuba abantu bicisha bugufi no mu mimerere igoye? Ibyo bibazo tuzabisuzuma mu gice gikurikira.


text:
UMUNARA W’UMURINZI—WO KWIGWA Ukwakira 2016
Iyi gazeti irimo ibice bizigwa kuva ku itariki ya 28 Ugushyingo-25 Ukuboza 2016.
INKURU IVUGA IBYABAYE MU MIBEREHO
Nihatiye gutanga urugero rwiza nahawe
Abakristo bakuze mu buryo bw’umwuka bashobora gufasha abantu kwishyiriraho intego nziza no kuzigeraho. Thomas McLain avuga ukuntu abandi bamusigiye urugero rwiza n’uko na we yihatiye gufasha abandi.
Ntimukibagirwe kugirira neza abanyamahanga
Imana ibona ite abanyamahanga? Wakora iki ngo ufashe umunyamahanga kwisanga mu itorero ryawe?
Komeza kuba incuti y’Imana mu gihe ukorera mu ifasi ikoresha ururimi rw’amahanga
Abakristo bose bagomba kugungabunga ubucuti bafitanye n’Imana kandi bagafasha imiryango yabo. Ariko iyo ukorera umurimo mu ifasi ikoresha ururimi rw’amahanga, uhura n’ingorane zihariye.
Ese ‘urinda ubwenge bwawe’?
Ubwenge butandukaniye he n’ubumenyi no gusobanukirwa? Kumenya aho bitandukaniye bishobora kutugirira akamaro.
Komeza kwizera ibyo wiringiye
Dushobora guterwa inkunga n’abantu ba kera n’abo muri iki gihe bagaragaje ukwizera gukomeye. Wakora iki ngo urusheho kugira ukwizera gukomeye?
Izere amasezerano ya Yehova
Kwizera ni iki? Wagaragaza ute ko ufite ukwizera?
Ese wari ubizi?
Mu kinyejana cya mbere, Abaroma bahaga abayobozi b’Abayahudi umudendezo ungana iki? Ese koko mu bihe bya kera byarashobokaga ko umuntu abiba urumamfu mu murima wa mugenzi we?


text:
Korali Gilgal yo muri CEP UR Nyarugenge igiye gukorera urugendo rw’ivugabutumwa mu Burasirazuba
, 4 months ago
Korali Gilgal ikorera umurimo wo kuramya no guhimbaza Imana muri Kaminuza y’u Rwanda, ishami rya Nyarugenge yateguye urugendo rw’ivugabutumwa rwitiriwe indirimbo ‘Ntituzaceceka’ yakunzwe cyane mu bihe byashize.
Iyi Korali ikomeje kunoza imyiteguro y’ivugabutumwa izagira tariki ya 02 Gashyantare 2020 aho izerekeza mu Karere ka Ngoma mu Itorero rya ADEPR Paruwasi ya Kibungo umudugudu wa Rubimba.
Umuyobozi wa Korali Hilgal, Hashimwimana Esron yabwiye IYOBOKAMANA ko uru rugendo rw’ivugabutumwa rwita “ NTITUZACECEKA TOURS” rugamije kuvuga ubutumwa bwiza bwa Yesu Kristo babinyujije mu ndirimbo.
Ngo intego yabo nyamukuru iri mu Ibyakozwe n’intumwa 4:20 (Kuko tutabasha kwiyumanganya ngo tureke kuvuga ibyo twabonye kandi twumvise) uyu muyobozi yatangaje kandi ko muri izo ngendo z’ivugabutumwa bagirira mu ntara zitandukanye z’igihugu habonekamo umusaruro ushimishije w’abantu bihana ibyiha bakakira Yesu Kristo nk’Umwami n’Umucunguzi w’ubugingo bwabo.
Yagize ati “Muri iri vugabutumwa tubonamo umusaruro ushimishije nk’uko bigaragazwa n’abihana kakemera kwakira Yesu Kristo nk’Umwami n’Umukiza wabo,nkaba nkangurira abakunzi bacu bari mu ntara y’Iburasirazuba by’umwihariko abo mu karere ka Ngoma."
Yakomeje agira ati "Kuzitabira iri vugabutumwa kuko hari byinshi tubahishiye mu ndirimbo zacu bajyaga bakurikirana ku ma radio na za television n’ibindi binyamakuru bitandukanye.”
Si ubwa mbere iyi korali ikorera ivugabutumwa mu ntara y’Iburasirazuba kuko taliki ya 16 Kanama 2015 yari iri ku mudugudu wa Gahini muri Paruwasi ya ADEPR Rwinkuba ho mu karere ka Kayonza.Muri uyu mwaka kandi iyi korali izagira ingendo z’ivugabutumwa mu ntara zitandukanye z’igihugu harimo n’umujyi wa Kigali mu rwego kwamamaza ubutumwa bwiza bwa Yesu Kristo hafi na kure.


text:
ESE BYARAREMWE?
Umurizo w’igihangara
IGIHANGARA gishobora kuba kigenda ahantu hatambika kigasimbukira ku rukuta ruhagaze bitakigoye. Nubwo iyo urwo rukuta runyerera kidafata ngo gikomeze nk’uko bisanzwe, ntigipfa guhanuka. Biterwa n’iki? Biterwa n’umurizo wacyo.
Suzuma ibi bikurikira: Iyo igihangara gisimbuka giturutse ahantu hatanyerera, kugira ngo gisimbuke neza, gisa n’icyiyoroshya, kigasa n’igishinze umurizo. Ibyo bigifasha gusimbuka gikoze imfuruka igororotse. Icyakora iyo gisimbutse giturutse ahantu hanyerera, kimera nk’igisitaye, nuko kigasimbuka kidakoze imfuruka igororotse. Ariko iyo kigeze mu kirere, gishaka ukuntu cyakora ya mfuruka igororotse, kigahita cyerekeza umurizo wacyo hejuru. Ibyo kibikora gifite impamvu. Ubushakashatsi bwakozwe na kaminuza yo muri Kaliforuniya, bwagaragaje ko “igihangara gikora ibishoboka byose ku buryo umurizo wacyo ukomeza kureba hejuru ukoze imfuruka igororotse.” Igihangara kizamura umurizo gikurikije uko ahantu gisimbukiye hanyerera, kugira ngo kihagere neza.
Ubwo buryo umurizo w’igihangara ukora, bushobora kwifashishwa mu gukora za robo zikoreshwa mu gushaka abarokotse umutingito cyangwa ibindi biza, cyane cyane ahantu hanyerera. Umushakashatsi witwa Thomas Libby yaravuze ati “birumvikana ko za robo zitakora neza neza nk’inyamaswa, ariko tugeze ku kintu cyose cyatuma robo zitanyerera, twaba duteye intambwe ishimishije.”
Ubitekerezaho iki? Ese umurizo w’igihangara wabayeho mu buryo bw’impanuka? Cyangwa wararemwe?


text:
1
Abafransa bashatse bareka kwishyiraho umusaraba wo gushyigikira Mitterrand. Kuko we yakoze genocide ariko simpamya ko ishyaka ryari ryamutumye. Ariko nanone kwemera icyaha nkicyo bibatesha amanota, uretse ari hahandi ntaho bazagihungira.
Habyarimana nkumuyobozi wu Rwanda mu gihe cye kimwe nabamubanjirije nabazamukurikira bose abanyarwanda tuzajya tugira icyo tubavugaho igihe batazaba bakicaye muri iriya ntebe kuko bagihari ushobora kubizira. Hari ibyo yakoze byiza hari nibyo yakoze/Yavuze bibi kimwe n'abandi. Urugero: Ikirahule cyuzuye amazi undi yari yaravuze ngo Abasangira nabafite icyo bahuriyeho ndekeyaha kuko ibindi nkirimo kubivumba.
Rwejo we urasekeje, nari nziko jenoside yateguwe na Kayibanda nako na Parraudin akayicengeza muri Kayibanda, Mbonyumutwa, igashyirwa mu bikorwa guhera 1955 Ba Bigirumwami Ba Padiri Kagame bakigisha bamwe mu baje kuba abayobozi b'i gihugu icyo gihe cyose bigisha jenoside. None ubu muri 2019 uti jenoside yateguwe n'abafaransa.Ese Ababailigi ubashyira ku kahe gatebo?Amateka acuramye n'ubundi ahora yinyuraguramo.
Hari ikintu abantu basesengura bazi ko umuntu ugera ku ntera yose aba yaragaraja ko afite icyo arusha abandi.. Utarumva ibyo nta bwenge afite.Gusa kuki iwacu iyo bacitsemo ibice bakiza amagara? Icyo kizagonga leta kugeza ivuyeho..mwibuke Semusambi Felisiyani wandikaga muri Kinyamateka..Baramutoteje karahava ariko ingoma ya Habyarimana yavuyeho.Ukora amakosa nkayo Habyarimana yakoze muri 1973 imana izamuturinde nabajyana babidufashemo.
Babyemera batabyemera bihinduye iki? Abapfuye ni abanyarwanda kandi bishwe n'abanyarwanda. Abarwanaga icyo gohe bari abanyarwanda bamwe bafashijwe n'abafaransa abandi bafashijwe na Uganda, US na UK. Buri wese akurura yishyira ariko ntacyo bihindura kuko byanze bikunze hari abazarinda baofa batemeye ko genocide yateguwe n'abafaransa
Ko ntagitekerezo murahitisha !!! let me be the first : Uyu mugabo wibisunzu abamuzi bavuga ko ali umushingwe uvanze numwunguradundi !!! umugaruye mwitangazamakuru , ntanatume ibitekerezo bamuvuzeho we naba fransa be ashaka kuturetera !!! ibo ngo izuba litararenga ntano kumuvuga !!! nanjye mpenze lirenze !!!
Ngaho mukomeze mwitere amajeki ngo abafaransa barapfa ibyo mu Rwanda byo muri 1990-1994!! Wagira ngo twabaye "nombril de la terre". Niba mutanabizi, n'iyo Afrika yose yakwibira mu nyanja n'abayituye bose abenshi mu banyaburayi bakomeza ubuzima bwabo busanzwe nk'aho ntacyabaye kidasanzwe. Nkanswe u Rwanda rwa 26,338 km2 rudafite amabuye y'agaciro cyangwa petroli ifatika mu kuzimu kwayo. Turi abo gusabirwa pe!
1


text:
Muraho neza basomyi! Ndi umusore uri mu kigero cy’imyaka 32, ubwo nari mfite imyaka 15 navuye iwacu mu cyaro nza mu mugi wa Kigali ngo nshake ubuzima kuko ku ivuko twari tugowe n’ubukene nkababazwa cyane no kubona barumuna banjye bicira isazi mu jisho kuko Papa atahahaga, utwo yabonaga twose yatujyanaga mu kabare. Nkigera mu mugi […]Irambuye
Njyewe-“Eeeeh! Ibyo ndabyumva ariko se niyo nazibona urumva ubwo napfa kuguha numero za telephone z’umuntu gutyo gusa nta burenganzira ampaye?” Brown-“ mbabarira utampakanira rwose! Erega buriya nta byiza bitagira ibitambo, kandi numero nzishakira amahoro ntabwo nzishakira amahano, uzi ngize Imana nkamubona Online, Mana weeee!” Njyewe-“Hhhhhh! noneho ninjye ngiye kuba igitambo? Muvandi igendere ndumva ushaka kunta […]Irambuye
Episode 1: We – “Munteze amatwi?” Twese – “Yego” We – “Gasongo yari umusore nkamwe, twakuranye duherezanya mu Kiliziya, nyuma tuza gutandukanywa n’amashuri, dusoje twagarutse mu rugo, akomeza kumbera inshuti y’akadasohoka, akazi gakomeje kubura twanze kuba abashomeli, ari nabwo twapanze kujya mu mujyi wa Gisenyi (Rubavu) kwirwanaho. Tugezeyo njye nagiye mu bya me2u naho we […]Irambuye
Ubwo aho twari twicaye twese twari twarangariye mu ma telephone yacu nta numwe uvuga, mbega twari turi Online nta guhumbya, maze Bob ateruye icupa ngo asome asanga nta kintu kirimo, ahita avuga asakuza cyane atonganya aba serveurs. Bob-“Ariko ubundi muba mwaje mu kazi cyangwa muba mwaje kutureba gusa? ubu se aya mavide ni indabo mwateguye […]Irambuye
Nitwa Claude Umwizerwa, muri iki gitangazamakuru nabonye hari abahasaba inama, none nanjye ndatekereza ku byambayeho nkumva ngomba gufata ingamba ariko na none ngakenera n’ibitekerezo by’abandi byubaka. Nubwo nabonye rimwe na rimwe hataburamo abandi inama numva ko zidahwitse, ariko na zo zigomba gusomwa n’ubushishozi igihe zatanzwe. Muri make ngeze mu myaka 38, nigeze umugore mu bihe […]Irambuye
Imwe mu migani nyarwanda ivuga ku ukuri: “Ukuri gushirira mu biganiro.” “Ukuri kunyura mu ziko ntigushye.” “Ukuri ntikwica umutumirano.” Naritegereje nsanga ko bimwe mu bibangamiye iyi si dutuyemo harimo n’ibi byo kudaha agaciro gakwiye kubaho mu ukuri, kuvugisha ukuri, guhamya ukuri, …. Ikinyoma kigenda kirushaho guhabwa intebe. Ikinyoma kikaba kigenda gikoreshwa ku […]Irambuye
Nshuti duhurira kuri uru rubuga mbandikiye mbasaba inama, ndi umumama ukuze, nashakanye n’umugabo hashira igihe kirekire tutabyarana. Nyuma wa mugabo wanjye yaje gufata ku ngufu umwana w’umukobwa namutahanyeho afite imyaka icyenda, amutera inda. Kwihangana byarananiye, kugira ngo ndengere umwana kandi numvaga ari amahano umugabo yakoze ndamurega arafungwa, yakatiwe gufungwa imyaka myinshi. Bavandimwe rero nyuma y’igihe […]Irambuye
Muraho neza nshuti dusangiye Umuseke urubuga rudufasha kwiyungura inama rukaturinda guhubuka. Nitwa Leocadie mwihangane sinashyiraho izina ryose, none mfite ikibazo, munyungure inama. Nashakanye n’umugabo, nkora na we akora, gusa nari mfite umushahara ukubye uwe inshuro ebyiri. Kuva twabana, na twa duke abonye sinigeze menya icyo adukoresha ikindi kiyongereye bwari ubusinzi n’inkoni. Ibyo byatumye mfata umwanzuro […]Irambuye
Bavandimwe b’Umuseke mumfashe kungira inama, ikibazo cya bamwe mu nshuti zanjye bambwira ko kubabana n’umugore utamwakura (utamukubita) bituma agusuzugura. Iki kibazo nafashe umwanya uhagije ngitekerezaho nyuma yo kugisha inama bamwe mu nshuti zanjye mbabaza uko nakemura ikibazo nari nagiranye n’umugore, bambwira ko umugore iyo utamukubise agusuzugura. Aba ni abavandimw enari niyambaje, bazi ubwenge ndetse bize […]Irambuye
Mu migani y’ikinyarwanda hari uvuga ngo ‘akaruta akandi karakamira’. Nubwo ari umugani ubabaje ni ko kuri kuriho. Isi ubu ihangayikishijwe n’iterabwoba ariko inkomoko yaryo yashakirwa ku mugani nk’uyu. Ibihugu by’ibihangange bikize bishaka kumira no gutegeka ibihugu byoroheje niyo mvano y’iterabwoba. Kuko ubusumbane bw’ubukungu ku isi bukomeje kurushaho, ubwo n’iterabwoba ntawahamya ko rigiye gucika…. Umuntu aho […]Irambuye


text:
Umuhesha w’inkiko w’umwuga aramenyesha abantu bose babyifuza ko kuwa gatanu taliki 01/11/2019 saa tanu za mu gitondo (11h00) azagurisha muri cyamunara umutungo utimukanwa wa Ndagijimana Emanuel na Mukadisi Therese uherereye mu Karere ka Burera, Umurenge wa Gahunga , Akagali ka Rwasa, umudugudu wa Mutara kugira ngo harangizwe urubanza rwaciwe n’Abunzi ba Rwasa itsinda Ejo Heza ryatsinzemo Ndaijimana Joel.
Cyamunara ikaba izabera aho umutungo uherereye. Niba ukeneye ibindi bisobanuro wasoma itangazo riri hano hasi cyangwa se ugahamagara kuri Tel igedanwa ya Me Rumamfura Matabaro Lionceau: 0788581602/0737805155.